01001800608010020 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 180 


6 Αυγούστου 2001 


ΝΟΜΟΣ ΥΠ’ΑΡΙΘ. 2940 

Αναπτυξιακά, φορολογικά και θεσμικά κίνητρα για τις επι¬ 
χειρήσεις του κατασκευαστικού τομέα και άλλες δαιτά- 
ξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Κατασκευαστική κοινοπραξία και υπεργολαβία 

Μετά την παράγραφο 6 του άρθρου 5του ν. 1418/1984 
(ΦΕΚ 23 Α'), οι παράγραφοι 7, 8, 9, 10 και 11 του άρθρου 
αυτούαναριθμούνταισεθ, 10,11,12 και 13 και τίθενται νέ¬ 
ες παράγραφοι 7 και 8 που έχουν ως εξής: 

" 7. Επιτρέπεται η σύσταση κοινοπραξίας μεταξύ εργο¬ 
ληπτικών επιχειρήσεων που αναφέρονται στο πρώτο εδά¬ 
φιο της παραγράφου 1 του άρθρου 15, όπως κάθε φορά 
ισχύει, για την κατασκευή έργου, το οποίο έχει αναλάβει 
μία ή περισσότερες από τις επιχειρήσεις αυτές (κατα¬ 
σκευαστική κοινοπραξία), αν: 

α. Όλα τα μέλη της κατασκευαστικής κοινοπραξίας α¬ 
νήκουν στις καλούμενες από τη διακήρυξη τάξεις και κα¬ 
τηγορίες του Μητρώου Εργοληπτικών Επιχειρήσεων 
(Μ.Ε.ΕΠ.), και 

β. το συμφωνητικό σύστασης της κοινοπραξίας γνω¬ 
στοποιείται στον κύριο του έργου ή τον φορέα κατασκευ¬ 
ής. Αν δεν γνωστοποιηθεί, δεν αναγνωρίζεται από τον κύ¬ 
ριο του έργου ή τον φορέα κατασκευής. 

Ο κύριος του έργου ή ο φορέας κατασκευής με απόφα¬ 
σή του μπορεί να μην εγκρίνει τη σύσταση της κοινοπρα¬ 
ξίας, με απόφαση που λαμβάνεται μέσα σε αποκλειστική 
προθεσμία ενός μηνάς από την ανωτέρω γνωστοποίηση. 
Μέχρι την έγκριση ή μέχρι την παρέλευση της προθε¬ 
σμίας αυτής δεν επιτρέπεται η σύμπραξη της κοινοπρα¬ 
ξίας στην κατασκευή του έργου. 

Ο αριθμός των μελών της κατασκευαστικής κοινοπρα¬ 
ξίας δεν μπορεί να υπερβαίνει τα τρία, αν το έργο ανατέ¬ 
θηκε σε μία επιχείρηση, ή το διπλάσιο του αρχικού αριθ¬ 
μού των εργοληπτικών επιχειρήσεων, αν το έργο ανατέ¬ 
θηκε σε κοινοπραξία εργοληπτικών επιχειρήσεων. 

Ο ανάδοχος πρέπει να έχει συνολικό ποσοστό συμμε¬ 
τοχής στην κατασκευαστική κοινοπραξία τουλάχιστον πε¬ 
νήντα τοις εκατό (50%). Κάθε άλλη εργοληπτική επιχείρη¬ 
ση που μετέχει στην κατασκευαστική κοινοπραξία πρέπει 


να έχει ελάχιστο ποσοστό συμμετοχής δεκαπέντε τοις ε¬ 
κατό (15%). 

Αν ο ανάδοχος είναι κοινοπραξία, πρέπει να διατηρεί 
συνολικό ποσοστό συμμετοχής στην κατασκευαστική κοι¬ 
νοπραξία τουλάχιστον πενήντα τοις εκατό (50%). Κάθε 
άλλη εργοληπτική επιχείρηση που μετέχει στην κοινο¬ 
πραξία πρέπει να έχει ελάχιστο ποσοστό συμμετοχής δε¬ 
καπέντε τοις εκατό (15%). 

Τα επιπλέον μέλη της κοινοπραξίας δεν επιτρέπεται να 
είναι κοινοπραξίες. 

Τα μέλη της κοινοπραξίας ευθύνονται εις ολόκληρον έ¬ 
ναντι του κυρίου του έργου ή του φορέα κατασκευής, για 
το σύνολο του έργου. 

Στον υπολογισμό της εμπειρίας και του ορίου ανεκτέλε¬ 
στου μέρους εργολαβιών δημοσίων έργων κάθε εργολη¬ 
πτικής επιχείρησης, όπως το όριο αυτό προσδιορίζεται 
στην παράγραφο 45 του άρθρου 16, λαμβάνονται υπόψη 
και τα έργα που εκτελέστηκαν από κατασκευαστικές κοι¬ 
νοπραξίες στις οποίες συμμετείχε, καθεμία από αυτές τις 
εργοληπτικές επιχειρήσεις, κατά το ποσοστό συμμετο¬ 
χής της. 

Με απόφαση που εκδίδεται από τον Υπουργό Περιβάλ¬ 
λοντος, Χωροταξίας και Δημόσιων Έργων καθορίζονται 
οι ελάχιστοι όροι που πρέπει να περιλαμβάνονται στο 
συμφωνητικό, οι λόγοι για τους οποίους μπορεί ο κύριος 
του έργου ή ο φορέας κατασκευής να μην εγκρίνουν τη 
σύσταση της κοινοπραξίας, η διαδικασία έγκρισής της και 
κάθε σχετικό θέμα. 

8. Όταν συνάπτεται σύμβαση μίσθωσης έργου μεταξύ 
του αναδόχου δημοσίου έργου και εργοληπτικής επιχεί¬ 
ρησης του πρώτου εδαφίου της παραγράφου 1 του άρ¬ 
θρου 15 για την κατασκευή μέρους του έργου που έχει α- 
ναληφθεί από τον ανάδοχο (υπεργολαβία), ο υπεργολά- 
βος θεωρείται "εγκεκριμένος 11 με τις συνέπειες του νόμου 
αυτού, μετά από έγκριση του κυρίου του έργου ή του φο¬ 
ρέα κατασκευής, όταν συντρέχουν οι εξής προϋποθέ¬ 
σεις: 

α. Ο υπεργολάβος έχει τα αντίστοιχα προσόντα για την 
εκτέλεση του έργου που αναλαμβάνει και ανήκει σε τάξη 
και κατηγορία έργου, αντίστοιχη με το ποσό της σύμβα¬ 
σης υπεργολαβίας, και 

β. ο ανάδοχος, πριν από την εγκατάσταση του υπεργο- 
λάβου στο έργο, έχει γνωστοποιήσει στον κύριο του έρ¬ 
γου ή στον φορέα κατασκευής τη σύμβαση υπεργολα¬ 
βίας. 

Ο ανάδοχος του έργου πρέπει να διατηρεί ποσοστό 

τουλάχιστον τριάντα τοις εκατό (30%) του ποσού της 
σύμβασης του με τον κύριο του έργου ή τον φορέα κατα¬ 
σκευής, αφού ληφθούν υπόψη όλες οι συμβάσεις υπερ¬ 
γολαβιών που έχουν εγκριθεί. 

Ο κύριος του έργου ή ο φορέας κατασκευής μπορούν 
με απόφασή τους, που εκδίδεται μέσα σε αποκλειστική 
προθεσμία δεκαπέντε ημερών από την ανωτέρω γνωστο¬ 
ποίηση, να μην εγκρίνουν την υπεργολαβία αυτή. 

Στις διακηρύξεις η αναθέτουσα αρχή μπορεί να επιβά¬ 
λει στον ανάδοχο της σύμβασης να αναθέσει σε τρίτες ερ¬ 
γοληπτικές επιχειρήσεις, εγγεγραμμένες στο Μ.Ε.ΕΠ., 
συμβάσεις που αντιπροσωπεύουν τουλάχιστον το 30% 
της συνολικής αξίας των έργων που αποτελούν το αντι¬ 
κείμενο της σύμβασης. 

Η έγκριση της υπεργολαβίας έχει τις εξής συνέπειες: 

α. Το ποσό της σύμβασης της υπεργολαβίας, όπως αυ¬ 
τό προκύπτει ιδίως από τα τιμολόγια που εκδίδονται από 
τον υπεργολάβο προς τον ανάδοχο, λαμβάνεται υπόψη 
για τον υπολογισμό της εμπειρίας και του ορίου του ανε¬ 
κτέλεστου μέρους εργολαβιών δημοσίων έργων του υ- 
περγολάβου. 

β. Το ποσό της σύμβασης της υπεργολαβίας, όπως αυ¬ 
τό προκύπτει ιδίως από τα τιμολόγια που εκδίδονται από 
τον υπεργολάβο προς τον ανάδοχο αφαιρείται από το α¬ 
νεκτέλεστο του αναδόχου, ο οποίος δικαιούται πιστοποι¬ 
ητικό εμπειρίας για το σύνολο του έργου. 

Με απόφαση που εκδίδεται από τον Υπουργό Περιβάλ¬ 
λοντος, Χωροταξίας και Δημόσιων Έργων καθορίζονται 
οι ελάχιστοι όροι που πρέπει να περιλαμβάνονται στο υ- 
περγολαβικό συμφωνητικό, οι λόγοι για τους οποίους 
μπορεί ο κύριος του έργου ή ο φορέας κατασκευής να 
μην εγκρίνει την υπεργολαβία, η διαδικασία έγκρισής της 
και κάθε σχετικό θέμα." 

Άρθρο 2 

Κατάργηση συστήματος υποβολής προσφοράς 
Αυξομειώσεις ποσοτήτων εργασιών 
Αναθεώρηση συμβατικής αξίας ασφαλτικών 

1. Το εδάφιο (γ) της παραγράφου 4 του άρθρου 4 του ν. 
1418/1984, καταργείται. 

2. Στο τέλος της παραγράφου 3 του άρθρου 8 του ν. 
1418/1984, προστίθεται εδάφιο που έχει ως εξής: 

"Αν κατά την εκτέλεση εργασιών εργολαβίας προκύπτει 
μείωση των συμβατικών ποσοτήτων των εργασιών αυτών 
ή ορισμένων από αυτές, η δαπάνη που εξοικονομείται α¬ 
πό τη μείωση αυτή μπορεί να διατεθεί για την εκτέλεση 
άλλων εργασιών του ίδιου έργου, που είναι αναγκαία για 
την αρτιότητα ή λειτουργικότητά του ή για την κάλυψη 
της δαπάνης αναθεώρησης." 

3. Στο άρθρο 10 του ν. 1418/1984, όπως τροποποιήθη¬ 
κε μετά άρθρα 6 παράγραφος 21 του ν. 2052/1992 (ΦΕΚ 
94 Α') και 2 παράγραφοι 15 και 16 του ν. 2229/1994 (ΦΕΚ 
138 Α'), η παράγραφος 11 αναριθμείται σε 12 και προστί¬ 
θεται παράγραφος 11 που έχει ως εξής: 

"11. Ειδικώς από το Γ τρίμηνο του 1999 και εφεξής η 
πληρωμή και η αναθεώρηση της συμβατικής τιμής των α¬ 
σφαλτικών εργασιών, όταν σε αυτήν περιλαμβάνεται και 
η αξία της ασφάλτου, γίνεται ως εξής: 

α. Κάθε συμβατική τιμή (ΤΣ) διαχωρίζεται στην αξία των 
ασφαλτικών εργασιών χωρίς την άσφαλτο (ΤΣ1) και στην 
αξία της ασφάλτου (ΤΣ2), με βάση τις σχέσεις ΤΣ1 = Εοχ 
/ ΕοαΧΤΣ καιΤΣ2 = Αο, όπου: 

Εοχ: η αξία της ασφαλτικής εργασίας χωρίς την αξία 
της ασφάλτου, σύ μφωνα με την Ανάλυση Τιμών Έργων Ο¬ 


δοποιίας (Α.Τ.Ε.Ο.) κατά το χρόνο εκκίνησης της αναθε¬ 
ώρησης για κάθε εργολαβική σύμβαση. 

Εοα: η αξία της ασφαλτικής εργασίας μαζί με την αξία 
της ασφάλτου, σύμφωνα με την Ανάλυση Τ ιμών Έργων Ο¬ 
δοποιίας (Α.Τ.Ε.Ο.) κατά το χρόνο εκκίνησης της αναθε¬ 
ώρησης για κάθε εργολαβική σύμβαση. 

Αο: η αξία της ασφάλτου, σύμφωνα με την εγκεκριμένη 
από το Υπουργείο Περιβάλλοντος, Χωροταξίας και Δημό¬ 
σιων Έργων Ανάλυση Τ ιμών Έργων Οδοποιίας (Α.Τ.Ε.Ο.) 
κατά το χρόνο εκκίνησης της αναθεώρησης για την κάθε 
εργολαβική σύμβαση. 

β. Η πληρωμή των ασφαλτικών εργασιών γίνεται με βά¬ 
ση τις ποσότητες των εργασιών που έχουν εκτελεστεί, 
πολλαπλασιαζόμενη με την αντίστοιχη αξία χωρίς την ά¬ 
σφαλτο (ΤΣ1) και με την αξία της ασφάλτου (Αο). 

γ. Η αναθεώρηση (ΔΤν) της αξίας των ασφαλτικών ερ¬ 
γασιών χωρίς την άσφαλτο (ΤΣ1) υπολογίζεται με τον τύ¬ 
πο της παραγράφου 5, με βάση τα άρθρα της Ανάλυσης 
Τιμών Έργων Οδοποιίας (Α.Τ.Ε.Ο.) που αφορά στις α- 
σφαλτικές εργασίες χωρίς την άσφαλτο. 

δ. Η αναθεώρηση (ΔΤν) της αξίας της ασφάλτου (ΤΣ2) 
υπολογίζεται με βάση τον τύπο ΔΤν = Αο (Αν / Αο -1), ό¬ 
που Αν είναι η αξία της ασφάλτου, σύμφωνα με την 
Α.Τ.Ε.Ο. κατά την εκάστοτε αναθεωρητική περίοδο. Για 
τον προσδιορισμό της αξίας της ασφάλτου Αο και Αν, α¬ 
πό το Γ τρίμηνο του 1999 και εφεξής, ως τιμή της ασφάλ¬ 
του λαμβάνεται ο αριθμητικός μέσος όρος των εβδομαδι¬ 
αίων τιμών της ασφάλτου, σύμφωνα με τα δελτία τιμών 
των διυλιστηρίων της χώρας. 

ε. Οι ανάδοχοι των εργολαβιών αυτών μπορούν να δη¬ 
λώσουν στη διευθύνουσα το έργο υπηρεσία, μέσα σε 
προθεσμία δύο μηνών από τη δημοσίευση του νόμου στην 
Εφημερίδα της Κυβερνήσεως, ότι επιμένουν στους συμ¬ 
βατικούς όρους για την πληρωμή και τον υπολογισμό της 
αναθεώρησης της αξίας των ασφαλτικών εργασιών. Στην 
περίπτωση αυτή ο υπολογισμός και η πληρωμή της ανα¬ 
θεώρησης εξακολουθούν να διέπονται από τις μέχρι σή¬ 
μερα ισχύουσες διατάξεις. 

στ. Στις περιπτώσεις κατά τις οποίες για ορισμένες συμ¬ 
βατικές τιμές ασφαλτικών εργασιών δεν αντιστοιχούν ε¬ 
γκεκριμένες αναλύσεις (ΑΤΕΟ) για την εφαρμογή του 
τρόπου υπολογισμού των τιμών Εοχ και Εοα, θα συντάσ- 
σονται αναλύσεις τιμών διά συγκρίσεως με τις υπάρχου- 
σες εγκεκριμένες αναλύσεις (δια προσθαφαιρέσεως των 
επί πλέον και των επί έλλατον στοιχείων). Οι ανωτέρω συ- 
ντασσόμενες αναλύσεις θα αποτελούν, στις περιπτώσεις 
αυτές, τη βάση του υπολογισμού των Εοχ και Εοα. Στις α¬ 
νωτέρω περιπτώσεις, ως συντελεστές αναθεώρησης θα 
λαμβάνονται οι αντίστοιχοι των άρθρων που προβλέπει η 
σύμβαση, αλλά χωρίς την άσφαλτο. 

ζ. Με απόφαση που εκδίδεται από τον Υπουργό Περι¬ 
βάλλοντος, Χωροταξίας και Δημόσιων Έργων μπορεί να 
ορισθεί άλλος τρόπος λήψης της τιμής της ασφάλτου για 
αναθεώρηση των εργασιών αυτών." 

Άρθρο 3 

Επίλυση διαφορών 

1. Η παράγραφος 1 του άρθρου 12του ν. 1418/1984 α¬ 
ντικαθίσταται ως εξής: 

"1. Κατά των πράξεων ή παραλείψεων της διευθύνου- 
σας υπηρεσίας που προσβάλλουν έννομο συμφέρον του 
αναδόχου χωρεί ένσταση, που ασκείται με κατάθεση στη 
διευθύνουσα υπηρεσία. Η ένσταση κατά των πράξεων α¬ 
σκείται μέσα σε ανατρεπτική προθεσμία δεκαπέντε ημε- 

ρών από την κοινοποίηση της πράξης, εκτός αν σε ειδικές 
περιπτώσεις ορίζεται διαφορετικά στο νόμο αυτόν ή στα 
προεδρικά διατάγματα που εκδίδονται με εξουσιοδότησή 
του. Η ένσταση κατά των παραλείψεων ασκείται το αργό¬ 
τερο μέσα σε ανατρεπτική προθεσμία δεκαπέντε ημερών 
από την απόρριψη εκ μέρους της διευθύνουσας υπηρε¬ 
σίας των αιτημάτων του αναδόχου που υποβάλλονται μα¬ 
ζί με την τελική επιμέτρηση, που αναφέρεται στην παρά¬ 
γραφο 2 του άρθρου 11 

2. Στο τέλος της παραγράφου 3 του άρθρου 12 του ν. 
1418/1984 προστίθενται εδάφια που έχουν ως εξής: 

"Ένσταση δεν απαιτείται να προηγηθεί και επί παραλεί¬ 
ψεων της προϊσταμένης αρχής ή του κυρίου του έργου. 
Στην περίπτωση αυτή ασκείται απευθείας αίτηση θερα¬ 
πείας, το αργότερο μέσα σε ανατρεπτική προθεσμία 
τριών μηνών από την απόρριψη εκ μέρους της προϊστα- 
μένης αρχής ή του κυρίου του έργου των αιτημάτων του 
αναδόχου που υποβάλλονται μαζί μετηντελική επιμέτρη¬ 
ση." 

3. Το άρθρο 13 του ν. 1418/1984 αντικαθίσταται ως ε¬ 
ξής: 

"Άρθρο 13 

Δικαστική επίλυση διαφορών 

1. Κάθε διαφορά μεταξύ των συμβαλλόμενων μερών 
που προκύπτει από τη σύμβαση κατασκευής δημοσίου 
έργου επιλύεται με προσφυγή στο αρμόδιο δικαστήριο 
κατά τις διατάξεις του Κώδικα Διοικητικής Δικονομίας ή 
του Κώδικα Πολιτικής Δικονομίας, με την επιφύλαξη των 
επόμενων παραγράφων. 

2. Αρμόδιο δικαστήριο για την εκδίκαση των διαφορών 
αυτών είναι το διοικητικό ή πολιτικό εφετείο της περιφέ¬ 
ρειας στην οποία εκτελείται το έργο. Παρέκταση αρμο¬ 
διότητας δεν επιτρέπεται. Αν το έργο εκτελείται στην πε¬ 
ριφέρεια δύο η περισσότερων εφετείων, αρμόδιο καθί¬ 
σταται εκείνο που ορίζειο Πρόεδρος του Συμβουλίου της 
Επικράτειας ή του Αρείου Πάγου, ύστερα από αίτηση ε¬ 
κείνου που ενδιαφέρεται να ασκήσει την προσφυγή. 

3. Της προσφυγής στο εφετείο προηγείται υποχρεωτι¬ 
κά αίτηση θεραπείας, σύμφωνα με τις διατάξεις του 
προηγούμενου άρθρου, διαφορετικά η προσφυγή κη¬ 
ρύσσεται απαράδεκτη. Η προσφυγή στο εφετείο ασκείται 
μέσα σε ανατρεπτική προθεσμία δύο μηνών από την κοι¬ 
νοποίηση της απόφασης που εκδόθηκε στην αίτηση θε¬ 
ραπείας ή από τη λήξη της τρίμηνης προθεσμίας της πα¬ 
ραγράφου 7 του προηγούμενου άρθρου. Εάν το έργο ε- 
κτελείται στην Περιφέρεια δύο ή περισσότερων 
εφετείων, η αίτηση για τον καθορισμό του αρμόδιου εφε- 
τείου, σύμφωνα με την παράγραφο 2, υποβάλεται μέσα 
στην ίδια δίμηνη ανατρεπτική προθεσμία. Στην περίπτω¬ 
ση αυτή η δίμηνη ανατρεπτική προθεσμία για άσκηση 
προσφυγής αρχίζει από τη δημοσίευση της απόφασης 
του Προέδρου του Συμβουλίου Επικράτειας ή του Αρείου 
Πάγου. 

4. Η υπόθεση συζητείται σε δικάσιμο που ορίζεται όσο 
το δυνατόν συντομότερα. Οι διάδικοι υποχρεούνται να 
προσκομίσουν κατά την πρώτη συζήτηση όλα τα αποδει¬ 
κτικά μέσα. Το δικαστήριο λαμβάνει υπόψη και αποδεικτι¬ 
κά μέσα που δεν πληρούν τους όρουςτου νόμου. Αν ο φά¬ 
κελος της υπόθεσης δεν αποσταλεί στο διοικητικό εφε¬ 
τείο από τη Διοίκηση, η συζήτηση αναβάλλεται σε νέα 
δικάσιμο, κατά την οποία η υπόθεση συζητείται με βάση 
τα στοιχεία που προσκομίζει ο προσφεύγων, αν το ζητή¬ 
σει ο ίδιος. 


5. Η συζήτηση και η διεξαγωγή της απόδειξης ολοκλη¬ 
ρώνονται σε μια δικάσιμο, ανεξάρτητα από τη δικαιοδο¬ 
σία που υπάγεται η υπόθεση. Αν ο χρόνος δεν επαρκεί, ε¬ 
πιτρέπεται διακοπή για άλλη ημέρα και ώρα ενώπιον των 
ίδιων δικαστών, με προφορική ανακοίνωση που καταχω¬ 
ρίζεται στα πρακτικά και επέχει θέση κλήτευσης όλων των 
διαδίκων, των μαρτύρων και εκείνων που δεν παρίστα- 
νται. 

Ένορκες βεβαιώσεις ενώπιον ειρηνοδίκη ή συμβολαιο¬ 
γράφου ή προξένου λαμβάνονται υπόψη μόνο αν έχουν 
δοθεί ύστερα από κλήτευση του αντιδίκου τρεις τουλάχι¬ 
στον εργάσιμες ημέρες πριν απάτη βεβαίωση και, ανπρό- 
κειται να δοθούν στην αλλοδαπή, οκτώ τουλάχιστον ημέ¬ 
ρες πριν από αυτή. Η απόφαση εκδίδεται το ταχύτερο και 
αρκεί πιθανολόγηση. Οι αποφάσεις του διοικητικού ή πο¬ 
λιτικού εφετείου είναι αμέσως εκτελεστές. 

6. Η αίτηση αναίρεσης κατά των αποφάσεων του πολιτι¬ 
κού εφετείου επιτρέπεται μόνο για τους λόγους που ανα- 
φέρονται στο άρθρο 559 αριθμός 1 έως 7,9,16,17,19 και 
20 του Κώδικα Πολιτικής Δικονομίας. Αν από την εκτέλε¬ 
ση της απόφασης πιθανολογείται κίνδυνος βλάβης, της ο¬ 
ποίας η αποκατάσταση δεν είναι εύκολη, μπορεί να δια- 
ταχθεί με αίτηση κάποιου από τους διαδίκους η ολική ή εν 
μέρει αναστολή της εκτέλεσης της προσβαλλόμενης α¬ 
πόφασης, με τον όρο παροχής ανάλογης εγγύησης ή και 
χωρίς εγγύηση ή να εξαρτηθεί η εκτέλεση της απόφασης 
από την παροχή εγγύησης από το διάδικο που έχει νική¬ 
σει. Γιατην αίτηση αποφαίνεται, συνεδριάζοντας ως συμ¬ 
βούλιο χωρίς υποχρεωτική κλήτευση των διαδίκων, το αρ¬ 
μόδιο τμήμα του Συμβουλίου της Επικράτειας ή του Αρεί¬ 
ου Πάγου, το οποίο συγκροτείται από τρία μέλη, στα 
οποία περιλαμβάνεται υποχρεωτικά ο εισηγητής της υπό¬ 
θεσης. Η απόφαση της αναστολής μπορεί κατά τον ίδιο 
τρόπο να ανακληθεί με αίτηση κάποιου από τους διαδί¬ 
κους έως και κατά την πρώτη συζήτηση της αναίρεσης. 

7. Σε περίπτωση που ο κύριος του έργου ή ο φορέας κα¬ 
τασκευής ασκήσει αναίρεση, με αίτηση του αναδόχου, 
μπορεί μέχρι την εκδίκασή της να γίνει συμβιβασμός. Για 
το συμβιβασμό εκδίδεται απόφαση του Υπουργού Περι¬ 
βάλλοντος, Χωροταξίας και Δημόσιων Έργων ή του αρ¬ 
μόδιου οργάνου των φορέων που εκτελούν δημόσια έρ¬ 
γα, μετά από γνώμη του αρμόδιου τεχνικού συμβουλίου. 
Μετά την αποδοχή αυτής από τον ανάδοχο, ο κύριος του 
έργου ή ο φορέας κατασκευής παραιτείται από την αναί¬ 
ρεση. 

8. Αν ο ανάδοχος του έργου είναι κοινοπραξία, η προ¬ 
σφυγή ασκείται είτε απάτην ίδια είτε από όλα τα μέλη της, 
που μεταξύ τους στην περίπτωση αυτή υπάρχει αναγκα¬ 
στική ομοδικία." 

4. Οι διατάξεις του άρθρου αυτού εφαρμόζονται και 
στις εκκρεμείς διαφορές που προκύπτουν από τη σύμβα¬ 
ση κατασκευής δημοσίου έργου. Υποθέσεις που εκκρε- 
μούν σε αρμόδια κατά τόπο δικαστήρια, σύμφωνα με τις 
διατάξεις που ισχύουν κατά την έναρξη ισχύος του νόμου 
αυτού, εκδικάζονται από τα δικαστήρια αυτά μέχρι το πέ¬ 
ρας της δίκης. 

Άρθρο 4 

Μητρώο εργοληπτικών επιχειρήσεων (Μ.Ε.ΕΠ.) και 
επανάκριση εργοληπτικών επιχειρήσεων 

Το άρθρο 16του ν. 1418/1984 αντικαθίσταται ως εξής: 

"1. Η εγγραφή και κατάταξη των εργοληπτικών επιχει¬ 
ρήσεων στο Μ.Ε.ΕΠ., καθώς και η τακτική και η έκτακτη α- 

ναθεώρηση της εγγραφής της, που ορίζονται στο άρθρο 
αυτό, γίνεται με αίτησή τους. 

Για την εγγραφή, κατάταξη και αναθεώρηση των εργο¬ 
ληπτικών επιχειρήσεων στο μ.ε.επ. εφαρμόζονται οι πα¬ 
ράγραφοι 2 έως και 38 του παρόντος άρθρου. Με προε¬ 
δρικό διάταγμα, που εκδίδεται με πρόταση του Υπουργού 
Περιβάλλοντος, Χωροταξίας και Δημόσιων Έργων, καθο¬ 
ρίζονται τα όρια του Συντελεστή Κατάταξης Γ, όπως πε- 
ριγράφονται στην παράγραφο 30, τα μεγέθη του Τμήμα¬ 
τος Α του Τύπου Κατάταξης που χρησιμοποι- ούνται σαν 
παρονομαστές των κλασμάτων αΐ, α2, α3, όπωςπεριγρά- 
φονται στην παράγραφο 33, και η συνολική βαθμολογία 
ανά τάξη Μ.Ε.Επ., όπως περιγράφεται στην παράγραφο 
34. 

2. Η εγγραφή, κατάταξη και αναθεώρηση στηρίζεται σε 
όλα τα στοιχεία που είναι αναγκαία για την εξέταση της αί¬ 
τησης και τον έλεγχο της ακρίβειας των υποβαλλόμενων 
στοιχείων και τα οποία υποχρεούνται να υποβάλουν οι 
εργοληπτικές επιχειρήσεις στο Μ.Ε.ΕΠ.. Τα στοιχεία αυ¬ 
τά συγκεντρώνονται από την υπηρεσία του Υπουργείου 
Περιβάλλοντος, Χωροταξίας και Δημόσιων Έργων που εί¬ 
ναι αρμόδια για την τήρηση του Μ.Ε.ΕΠ.. Μεταξύ των 
στοιχείων αυτών περιλαμβάνονται ιδίως τα πιστοποιητικά 
Μ.Ε.ΕΠ., τα οποία συντάσσονται από τον κύριο του έργου 
ή το φορέα κατασκευής, για κάθε έργο, και περιέχουν 
πληροφορίες και αξιολογήσεις για τη δημοπρασία και την 
ανάδοχο επιχείρηση, για τις τεχνικές επιχειρήσεις που έ¬ 
χουν συμπράξει στην κατασκευή του έργου με συμβάσεις 
κατασκευαστικής κοινοπραξίας ή υπεργολαβίας, οι οικο¬ 
νομικές καταστάσεις των χρήσεων των τριών τελευταίων 
ετών, οι προσωρινές οικονομικές καταστάσεις πριν την υ¬ 
ποβολή αίτησης, οι δηλώσεις φορολογίας εισοδήματος, 
οι ειδικές καταστάσεις τιμολογίων δημοσίων και ιδιωτι¬ 
κών έργων, τα τιμολόγια ιδιωτικών έργων όλων των κατη¬ 
γοριών, τα δικαιολογητικά πιστοποίησης των παγίων 
στοιχείων και της αξίας τους (οικόπεδα, γήπεδα, κτίρια, 
μηχανολογικός εξοπλισμός και μεταφορικά μέσα πλην ε¬ 
πιβατικών αυτοκινήτων), δικαιολογητικά για την απόδειξη 
της βασικής και της συμπληρωματικής στελέχωσης, κα¬ 
θώς και οποιοδήποτε άλλο στοιχείο κριθεί απαραίτητο για 
την αξιολόγηση των εργοληπτικών επιχειρήσεων 
Μ.Ε.ΕΠ.. 

3. Η στελέχωση της εργοληπτικής επιχείρησης, με στε¬ 
λέχη που είναι εγγεγραμμένα στο Μ.Ε.Κ. παρακολουθεί- 
ται απάτην υπηρεσία τήρησης του Μ.Ε.ΕΠ., ώστε τα στε¬ 
λέχη αυτά να συμμετέχουν ενεργά στο έργο της επιχεί¬ 
ρησης. Η υπηρεσία τήρησης του Μ.Ε.ΕΠ. μπορεί να 
παραπέμπει τα ανωτέρω στελέχη, των οποίων η συμμετο¬ 
χή κρίνεται εικονική ή ανεπαρκής, στο αρμόδιο πειθαρχι¬ 
κό όργανο. 

Η ελάχιστη στελέχωση της επιχείρησης πρέπει να είναι 
συνεχής καθ’ όλη τη διάρκεια της λειτουργίας της και να 
αποδεικνύεται με βεβαίωση ασφάλισης του προσωπικού 
από τον οικείο ασφαλιστικό φορέα. Οποιαδήποτε μετα¬ 
βολή στελεχών της επιχείρησης, που είναι εγγεγραμμένα 
στο Μ.Ε.Κ., γίνεται ύστερα από αίτηση της επιχείρησης ή 
του στελέχους προς την Επιτροπή του Μ.Ε.ΕΠ., η οποία 
εγκρίνει τη μεταβολή αυτή εξετάζοντας τους προβαλλό¬ 
μενους λόγους μεταβολής. 

4. Με απόφαση που εκδίδεται από τον Υπουργό Περι¬ 
βάλλοντος, Χωροταξίας και Δημόσιων Έργων μπορεί να 
καθορίζεται ο τύπος και τα απαραίτητα στοιχεία που πρέ¬ 
πει να περιέχουντα πιστοποιητικά Μ.Ε.ΕΠ., που εκδίδει ο 
κύριος του έργου ή ο φορέας κατασκευής, τα χρονικά 


διαστήματα έκδοσης και κοινοποίησής τους στον ανάδο¬ 
χο και τις λοιπές τεχνικές επιχειρήσεις που έχουν συ- 
μπράξει στην κατασκευή του έργου, ο τρόπος υποβολής 
τους στην υπηρεσία τήρησης του Μ.Ε.ΕΠ., καθώς και κά¬ 
θε σχετικό θέμα. Με όμοια απόφαση μπορεί να ορισθεί 
προθεσμία μέσα στην οποία τα στοιχεία αυτά υποβάλλο¬ 
νται από τις εργοληπτικές επιχειρήσεις, εντός συγκεκρι¬ 
μένων χρονικών προθεσμιών, ανεξάρτητα από την υπο¬ 
βολή αίτησης τακτικής ή έκτακτης αναθεώρησης της εγ¬ 
γραφής τους. Η παράλειψη υποβολής των στοιχείων 
αυτών, με ευθύνη της εργοληπτικής επιχείρησης, συνε¬ 
πάγεται την απώλεια του δικαιώματος να τα επικαλεσθεί 
κατά την υποβολή αίτησης τακτικής ή έκτακτης αναθεώ¬ 
ρησης, ταυτόχρονα δε δίνει το δικαίωμα στην υπηρεσία 
τήρησης του Μ.Ε.ΕΠ. να προχωρήσει με πρωτοβουλία 
της σε έκτακτη αναθεώρηση της εγγραφής της επιχείρη¬ 
σης. 

Ο κύριος του έργου ή ο φορέας κατασκευής οφείλει να 
συντάσσει και υποβάλλει τα σχετικά πιστοποιητικά με τις 
αρμόδιες υπηρεσίεςτου, οι υπάλληλοιτων οποίων, σε πε¬ 
ρίπτωση που αμελούν να το πράξουν, υπέχουν και πει¬ 
θαρχικές ευθύνες, κατ’ ανάλογη εφαρμογή των διατάξε¬ 
ων της παραγράφου 9 του άρθρου 6 του ν. 1418/1984, 
που προστέθηκε με την παράγραφο 11 του άρθρου 2 του 
ν. 2229/1994 (ΦΕΚ138Α ). 

5. Οι εργοληπτικές επιχειρήσεις, που λειτουργούν με τη 
μορφή ανώνυμης εταιρείας, υποχρεούνται να υποβάλουν 
ετησίως τις οικονομικές τους καταστάσεις και έκθεση 
δραστηριότητας, πριν από το τέλος του πρώτου εξαμή¬ 
νου του έτους που έπεται της χρήσης στην οποία αναφέ- 
ρονται οι οικονομικές καταστάσεις. Με απόφαση που εκ- 
δίδεται από τον Υπουργό Περιβάλλοντος, Χωροταξίας 
και Δημόσιων Έργων καθορίζεται η διαδικασία υποβολής 
των ανωτέρω στοιχείων και κάθε σχετικό θέμα. 

6. Κάθε επιχείρηση υποχρεούται, μέχρι το τέλος του 
πρώτου εξαμήνου του επόμενου έτους κάθε χρήσης, να 
καταθέτει στην υπηρεσία τήρησης του Μ.Ε.ΕΠ. όλα τα 
στοιχεία που είναι απαραίτητα για την πιστοποίηση του 
κύκλου εργασιών της από ιδιωτικά έργα. Η παράλειψη 
της υποβολής των στοιχείων αυτών, μέσα στην προθε¬ 
σμία αυτή, συνεπάγεται την απώλεια του δικαιώματος της 
επιχείρησης να επικαλεσθεί τον κύκλο εργασιών από τα 
έργα αυτά. Με απόφαση που εκδίδεται από τον Υπουργό 
Περιβάλλοντος, Χωροταξίας και Δημόσιων Έργων καθο¬ 
ρίζονται τα στοιχεία αυτά και κάθε άλλο θέμα. 

7. Οι διατάξεις της παραγράφου 4 του άρθρου 17 ε¬ 
φαρμόζονται αναλόγως και για τα πιστοποιητικά Μ.Ε.ΕΠ.. 

8. Η κατάταξη στις κατηγορίες και τις τάξεις του 
Μ.Ε.ΕΠ. ισχύει για μία τριετία (τακτική αναθεώρηση). Κατ’ 
εξαίρεση η έκτακτη κατάταξη των εργοληπτικών επιχει¬ 
ρήσεων που προέρχονται από συγχώνευση επιχειρήσεων 
του Μ.Ε.ΕΠ., οι οποίες και κρίνονται με τη διαδικασία που 
προβλέπεται στις παραγράφους 17 και επόμενες, ισχύει 
για μία εξαετία. 

9. Αν η εργοληπτική επιχείρηση δεν υποβάλει αίτηση τα¬ 
κτικής αναθεώρησης, μέσα σε εξήντα ημέρες, από τη συ¬ 
μπλήρωση της τριετίας ή εξαετίας, κατά περίπτωση, τεκ- 
μαίρεται ότι ελλείπουν οι προϋποθέσεις παραμονής της 
στις κατηγορίες και τάξεις που έχει καταταχθεί και δια¬ 
γράφεται από το Μ.Ε.ΕΠ.. Για τη διαγραφή αυτή εκδίδε- 
ται διαπιστωτική πράξη μέσα σε ένα μήνα από την πάρο¬ 
δο της εξηκονθήμερης προθεσμίας. 

10. Η υπηρεσία τήρησης του Μ.Ε.ΕΠ. μπορεί να ενερ¬ 
γήσει οποτεδήποτε έκτακτη αναθεώρηση αν διακριβω- 

θούν νεότερα δυσμενή στοιχεία που επηρεάζουν αρνητι¬ 
κά την ομαλή και αξιόπιστη λειτουργία της επιχείρησης, 
διαγράφοντάς την από ορισμένες ή όλες τις κατηγορίες 
έργων ή υποβιβάζοντάς την από την τάξη της εγγραφής 
της. 

11. Η τακτική ή έκτακτη αναθεώρηση μπορεί να συν- 
δυασθεί με μεταβολή στις κατηγορίες κοιτάξεις για τις ο¬ 
ποίες είχε εγκριθεί στο παρελθόν η εγγραφή της επιχεί¬ 
ρησης. Η μεταβολή αυτή μπορεί να περιλαμβάνει και δια¬ 
γραφή από κατηγορίες ή υποβιβασμό σε τάξη, έστω και 
αν αυτό δεν ζητήθηκε από την επιχείρηση. 

12. Μετά την παρέλευση διετίας από την έκτακτη επα- 
νάκριση, που προβλέπεται στις παραγράφους 17 και ε¬ 
πόμενες, μπορεί να γίνει έκτακτη αναθεώρηση με αίτηση 
της επιχείρησης. 

13. Η εγγραφή, η κατάταξη ή η αναθεώρηση της εργο¬ 
ληπτικής επιχείρησης στο Μ.Ε.ΕΠ. γίνεται από την Επι¬ 
τροπή Μ.Ε.ΕΠ.. Η Επιτροπή αρνείται την εγγραφή εργο¬ 
ληπτικής επιχείρησης στο Μ.Ε.ΕΠ. ή την κατάταξη στην 
κατηγορία ή τάξη για την οποία έχει υποβληθεί η αίτηση, 
αν από τα στοιχεία που ορίζονται στην παράγραφο 2 κρί¬ 
νει ότι η επιχείρηση αυτή δεν έχει την απαιτούμενη τεχνι¬ 
κή ιδιότητα και τεχνική ικανότητα, με βάση τα κριτήρια 
που ορίζονται στην παράγραφο 1. Η κατάταξη εργολη¬ 
πτικών επιχειρήσεων στις τάξεις έκτη και έβδομη γίνεται 
με απόφαση που εκδίδεται από τον Υπουργό Περιβάλλο¬ 
ντος, Χωροταξίας και Δημόσιων Έργων, ύστερα από γνώ¬ 
μη της Επιτροπής. 

14. Η Επιτροπή Μ.Ε.ΕΠ. εισηγείταιτη λήψη μέτρων σχε¬ 
τικά με τη βελτίωση του τρόπου τήρησης του Μ.Ε.ΕΠ., 
σχετικά με τον τρόπο που καταρτίζονται και αξιολογού¬ 
νται τα πιστοποιητικά Μ.Ε.ΕΠ., παρακολουθεί τηντήρηση 
του Μ.Ε.ΕΠ. και υποβάλλει στον Υπουργό Περιβάλλο¬ 
ντος, Χωροταξίας και Δημόσιων Έργων εκθέσεις. Με α¬ 
πόφαση που εκδίδεται από τον Υπουργό Περιβάλλοντος, 
Χωροταξίας και Δημόσιων Έργων ορίζονται ο αριθμός 
των μελών της Επιτροπής Μ.Ε.ΕΠ., η διάρκεια της θητεί¬ 
ας τους και γίνεται ο διορισμός τους. Στην Επιτροπή πε¬ 
ριλαμβάνονται δημόσιοι υπάλληλοι, δύο εκπρόσωποι του 
τεχνικού Επιμελητηρίου Ελλάδος (Τ.Ε.Ε.) ένας εκπρόσω¬ 
πος της Επιστημονικής Ένωσης Τεχνολογικής Εκπαίδευ¬ 
σης Μηχανικών (Ε.Ε.Τ.Ε.Μ.) και τέσσερις εκπρόσωποι 
των πανελλήνιων επαγγελματικών εργοληπτικών οργα¬ 
νώσεων, οι οποίοι υποδεικνύονται από τις οργανώσεις αυ¬ 
τές. 

15. Με απόφαση που εκδίδεται από τον Υπουργό Περι¬ 
βάλλοντος, Χωροταξίας και Δημόσιων Έργων ρυθμίζεται 
κάθε θέμα σχετικό με τη διαδικασία τή ρησης το υ Μ. Ε. Ε Π., 
τη συγκέντρωση και παροχή στοιχείων απάτην υπηρεσία 
τήρησης του Μ.Ε.ΕΠ. και κάθε σχετικό θέμα για τη συ¬ 
γκρότηση και λειτουργία της Επιτροπής Μ.Ε.ΕΠ.. Με την 
ίδια απόφαση μπορεί να ορίζονται τα θέματα εγγραφής 
στο Μ.Ε.ΕΠ. επιχειρήσεων για εξειδικευμένες εργασίες 
και υποκατηγορίες ορισμένων έργων, η κατάταξη αυτών 
στις νέες τάξεις του Μ.Ε.ΕΠ., καθώς και τα όρια του προ¬ 
ϋπολογισμού έργων που αυτές μπορούν να αναλαμβά¬ 
νουν. Με όμοια απόφαση μπορεί να ορίζονται τα θέματα 
τήρησης από τις νομαρχιακές αυτοδιοικήσεις μητρώων 
εργοληπτικών επιχειρήσεων, των πτυχιούχων εργοδη¬ 
γών, των κατόχων σχετικών αδειών και των εμπειροτε¬ 
χνών, τα όρια προϋπολογισμών δημοσίων έργων που επι¬ 
τρέπεται να αναλαμβάνουν οι επιχειρήσεις αυτές, ο τρό¬ 
πος αξιολόγησης των επιχειρήσεων αυτών και της 
κατάταξής τους στα ανωτέρω νομαρχιακά μητρώα, κα¬ 


θώς και οι περιπτώσεις μικρών έργων, την κατασκευή των 
οποίων μπορούν να αναλάβουν επιχειρήσεις που δεν είναι 
εγγεγραμμένες στο Μ.Ε.ΕΠ.. 

16. Με απόφαση που εκδίδεται από τον Υπουργό Περι¬ 
βάλλοντος, Χωροταξίας και Δημόσιων Έργων μπορεί να 
ανατίθενται καθήκοντα συμβούλου σε φυσικά ή νομικά 
πρόσωπα ή στο Ινστιτούτο Οικονομίας Κατασκευών προς 
υποβοήθηση της υπηρεσίας τήρησης του Μ.Ε.ΕΠ., για 
τον έλεγχο της ακρίβειας των υποβαλλόμενων αιτήσεων 
επανάκρισης, τακτικής και έκτακτης αναθεώρησης των 
εργοληπτικών επιχειρήσεων που είναι εγγεγραμμένες 
στο Μ.Ε.ΕΠ., καθώς και της παροχής κάθε είδους τεχνι¬ 
κής βοήθειας. 

17. Μέχριτην31.12.2001 οι εργοληπτικές επιχειρήσεις 
που είναι εγγεγραμμένες σε οποιαδήποτε τάξη του 
Μ.Ε.ΕΠ. υποχρεούνται είτε αυτοτελώς είτε ύστερα από 
συγχώνευση μεταξύ τους, μόνο με βάση τις διατάξεις του 
ν. 2166/1993 (ΦΕΚ 137 Α') και του κ.ν. 2190/1920, να υπο¬ 
βάλουν αίτηση έκτακτης επανάκρισης για την κατάταξή 
τους στην αντίστοιχη κατηγορία και τάξη, σύμφωνα μετις 
προϋποθέσεις που θέτει ο νόμος αυτός, τα προεδρικά 
διατάγματα και οι υπουργικές αποφάσεις που θα εκδο- 
θούν με εξουσιοδότησή του. Εργοληπτικές επιχειρήσεις, 
που δεν υποβάλουν αίτηση μέσα στην προθεσμία αυτή, 
διαγράφονται αυτοδικαίως από το Μ.Ε.ΕΠ.. Για τη δια¬ 
γραφή εκδίδεται διαπιστωτική πράξη, μέσα σε ένα μήνα 
από τη λήξη της προθεσμίας υποβολής της σχετικής αί¬ 
τησης. Η απόφαση κατάταξης της εργοληπτικής επιχεί¬ 
ρησης στο Μ.Ε.ΕΠ. εκδίδεται μέσα σε προθεσμία τριών 
μηνών από την υποβολή της αίτησης στην υπηρεσία τή¬ 
ρησης του Μ.Ε.ΕΠ.. Όσες εργοληπτικές επιχειρήσεις υ¬ 
ποβάλουν στην υπηρεσία τήρησηςτου Μ.Ε.ΕΠ., μέχριτην 
31.12.2001, δήλωση έναρξης της διαδικασίας συγχώνευ¬ 
σης, έχουν το δικαίωμα να υποβάλουν αίτηση μέχρι την 
30.9.2002. Στην ανωτέρω δήλωση έναρξης διαδικασίας 
συγχώνευσης πρέπει να αναγράφονται υποχρεωτικά οι ε¬ 
ταιρείες του Μ.Ε.ΕΠ. που θα συμμετέχουν στη συγχώ¬ 
νευση, χωρίς δυνατότητα αλλαγής. 

Με απόφαση που εκδίδεται από τον Υπουργό Περιβάλ¬ 
λοντος, Χωροταξίας και Δημόσιων Έργων μπορεί να δί¬ 
δεται παράταση στις πιο πάνω προθεσμίες, εφόσον δια¬ 
πιστωθεί ότι αυτές δεν επαρκούν για την ολοκλήρωση της 
διαδικασίας επανάκρισης. 

Οι διατάξεις του άρθρου αυτού εφαρμόζονται και επί α- 
ποσχίσεως - εισφροράς κατασκευαστικού κλάδου μετα¬ 
ξύ εργοληπτικών επιχειρήσεων Μ.Ε.ΕΠ.. Στην περίπτωση 
αυτή ο αποσχιζόμενος - εισφερόμενος κλάδος λογίζεται, 
για τους σκοπούς του άρθρου αυτού, ως αυτοτελής ερ¬ 
γοληπτική επιχείρηση Μ.Ε.ΕΠ. και στα μεταβιβαζόμενα 
περιουσιακά στοιχεία περιλαμβάνεται και το εργοληπτικό 
πτυχίο της επιχείρησης από την οποία προέρχεται ο κλά¬ 
δος που αποσχίσθηκε και εισφέρθηκε στη νέα εταιρεία. 

Κατ’ εξαίρεση, ελληνικές τεχνικές εταιρείες που είχαν 
εργοληπτικό πτυχίο Ε'τάξης κατά την έναρξη ισχύος του 
ν. 1418/1984 και είχαν καταταγεί προσωρινά στη ζ' τάξη 
του Μ.Ε.ΕΠ., οι οποίες ανέπτυξαν αποκλειστικά εργολη¬ 
πτική δραστηριότητα σε χώρες εκτός Ευρωπαϊκής Ένω¬ 
σης και δεν υπέβαλαν αίτηση επανάκρισης και κατάτα¬ 
ξης, σύμφωνα με τα οριζόμενα από τις διατάξεις της πα¬ 
ραγράφου 12 του άρθρου 4 του ν. 2229/1994, λόγω 
προβλημάτων των χωρών αυτών και αναστολής εκ μέ¬ 
ρους τους, των πληρωμών προς αυτές, μπορούν να υπο¬ 
βάλουν αίτηση κατάταξης στη ΣΤ'τάξητου Μ.Ε.ΕΠ., σύμ¬ 
φωνα μετις διατάξεις του άρθρου 16τουν. 1418/1984, ό- 

πως τροποποιήθηκε και συμπληρώθηκε με το άρθρο 4 
του ν. 2229/1994, εφόσον έχουν τις προβλεπόμενες νόμι¬ 
μες προϋποθέσεις για κατάταξη στην τάξη αυτή, προ¬ 
σκομίσουν πιστοποιητικά εκτέλεσης έργων στις χώρες 
αυτές και έχουν εκπληρώσει όλες τις υποχρεώσεις τους 
προς το ελληνικό δημόσιο. Η αίτηση κατάταξης των εται¬ 
ρειών αυτών θα πρέπει να υποβληθεί στην υπηρεσία τή¬ 
ρησης του Μ.Ε.ΕΠ. μέσα σε δύο μήνες από τη δημοσίευ¬ 
ση του νόμου αυτού και θεωρείται εκκρεμής αίτηση σύμ¬ 
φωνα με την παράγραφο 1 του άρθρου 8 του νόμου 
αυτού. 

Ως εμπειρία τριετίας για την κατάταξή τους στη Στ' τά¬ 
ξη του Μ.Ε.ΕΠ. της παλαιός διαβάθμισης, θα υπολογισθεί 
εκείνη που αποκτήθηκε στο παρελθόν, βεβαιώνεται από 
πιστοποιητικά εκτέλεσης έργων και αποδεικνύεται από 
τις βεβαιωμένες απαιτήσεις των εταιρειών αυτών κατά 
των χωρών αυτών. 

18. Οι τάξεις του Μ.Ε.ΕΠ. ορίζονται σε επτά και επιπλέ¬ 
ον αυτών ορίζονται και δύο ειδικές τάξεις οι Α1, Α2 για μι¬ 
κρές επιχειρήσεις. Η κατάταξη στο Μ.Ε.ΕΠ. των εργολη¬ 
πτικών επιχειρήσεων γίνεται σε μία ή περισσότερες από 
τις εξής βασικές κατηγορίες έργων: οδοποιίας, οικοδομι¬ 
κών, υδραυλικών, ηλεκτρομηχανολογικών, λιμενικών, 
βιομηχανικών και ενεργειακών. Κάθε επιχείρηση κατα¬ 
τάσσεται σε μία μόνο τάξη για κάθε κατηγορία. Με από¬ 
φαση που εκδίδεται από τον Υπουργό Περιβάλλοντος, 
Χωροταξίας και Δημόσιων Έργων μπορεί να αναπροσ¬ 
διορίζονται οι κατηγορίες αυτές και το περιεχόμενό τους 
με σκοπό τη μεγαλύτερη εξειδίκευση των κατηγοριών και 
να ρυθμίζονται τα μεταβατικά ζητήματα που ανακύπτουν 
στην περίπτωση αυτή. 

19. Η κατάταξη εργοληπτικής επιχείρησης στην έβδομη 
τάξη του Μ.Ε.ΕΠ. συνεπάγεται την κατάταξή της σε όλες 
τις βασικές κατηγορίες έργων. Η κατάταξη εργοληπτικής 
επιχείρησης στην έκτη ή στην πέμπτη τάξη του Μ.Ε.ΕΠ. 
συνεπάγεται την κατάταξή της σε όλες τις βασικές κατη¬ 
γορίες έργων, αν κατά την επανάκρισή της πληροί τις 
προϋποθέσεις κατάταξής της τουλάχιστον σε τέσσερις 
από τις κατηγορίες αυτές. 

20. Στις ειδικές τάξεις Α1 και Α2 του Μ.Ε.ΕΠ. κατατάσ¬ 
σονται εργοληπτικές επιχειρήσεις με μόνο κριτήριο τη 
στελέχωσή τους από τεχνικούς εγγεγραμμένους στο 
Μ.Ε.Κ., χωρίςτηνεφαρμογήτουΤύπου Κατάταξης, ωςε- 

ξής: 

α. στην Α1, εργοληπτική επιχείρηση η οποία περιλαμ¬ 
βάνει στη βασική της στελέχωσή τουλάχιστον έναν τεχνι¬ 
κό Μ.Ε.Κ. Α' βαθμίδας, 

β. στην Α2, εργοληπτική επιχείρηση η οποία περιλαμ¬ 
βάνει στη βασική της στελέχωσή τουλάχιστον έναν τεχνι¬ 
κό Μ.Ε.Κ. Β' βαθμίδας ή δύο τεχνικούς Μ.Ε.Κ. Α' βαθμί¬ 
δας. 

21. Στην πρώτη τάξη του Μ.Ε.ΕΠ. κατατάσσεται εργο¬ 
ληπτική επιχείρηση, χωρίς την εφαρμογή του Τύπου Κα¬ 
τάταξης, αν διαθέτει τις εξής ελάχιστες προϋποθέσεις: 

α. περιλαμβάνει στη βασική της στελέχωσή τουλάχι¬ 
στον δύο τεχνικούς Μ.Ε.Κ. Α' βαθμίδας και έναν τεχνικό 
Μ.Ε.Κ. Β' βαθμίδας ή δύο τεχνικούς Μ.Ε.Κ. Β' βαθμίδας ή 
έναν τεχνικό Μ.Ε.Κ. Γ' βαθμίδας, 

β. διαθέτει, κατά την υποβολή της αίτησης, καταθέσεις 
σε τράπεζα, τουλάχιστον είκοσι πέντε εκατομμυρίων 
(25.000.000) δραχμών ή εβδομήντα τριών χιλιάδων τρια- 
κοσίων εξήντα οκτώ (73.368) ΕΥΡΩ. 

22. Στη δεύτερη τάξη του Μ.Ε.ΕΠ. κατατάσσεται εργο¬ 


ληπτική επιχείρηση, χωρίς την εφαρμογή του Τύπου Κα¬ 
τάταξης, αν διαθέτει τις εξής ελάχιστες προϋποθέσεις: 

α. περιλαμβάνει στη βασική της στελέχωσή τουλάχι¬ 
στον δύο τεχνικούς Μ.Ε.Κ. Γ' βαθμίδας ή έναν τεχνικό 
Μ.Ε.Κ. Γ' βαθμίδας και δύο τεχνικούς Μ.Ε.Κ. Β' βαθμίδας 
ή έναν τεχνικό Μ.Ε.Κ. Δ' βαθμίδας, 
β. διαθέτει, κατά την υποβολή της αίτησης, τραπεζικές 
καταθέσεις, τουλάχιστον σαράντα οκτώ εκατομμυρίων 
(48.000.000) δραχμών ή εκατόν σαράντα χιλιάδων οκτα¬ 
κόσιων εξήντα έξι (140.866) ΕΥΡΩ, 
γ. διαθέτει πάγια στοιχεία με βάση τις αντικειμενικές α¬ 
ξίες ή τις αξίες κτήσης αυτών, συνολικής αξίας δώδεκα ε¬ 
κατομμυρίων (12.000.000) δραχμών ή τριάντα πέντε χι¬ 
λιάδων διακοσίων δεκαεπτά (35.217) ΕΥΡΩ. Τα πάγια 
στοιχεία αυτά αφορούν γήπεδα, οικόπεδα, κτίρια, μηχα¬ 
νολογικό εξοπλισμό και μεταφορικά μέσα, εκτός τα επι¬ 
βατικά αυτοκίνητα. Ως αξία παγίων για τα ακίνητα λαμβά- 
νεται, κατ’ επιλογή της επιχείρησης, είτε η αντικειμενική 
αξία που ισχύει κατά το χρόνο υποβολής της αίτησης, πι¬ 
στοποιημένη από συμβολαιογράφο, είτε η αξία αυτών, ό¬ 
πως προσδιορίζεται από τα οριστικά συμβόλαια αγοράς 
ή το κόστος ιδιοκατασκευής τους, όπως είναι εγγεγραμ¬ 
μένο στα βιβλία της επιχείρησης. Για τον εξοπλισμό και τα 
μεταφορικά μέσα, η αξία τους προσδιορίζεται με βάση 
την παράγραφο 29 περίπτωση γ'. 

23. Στην τρίτη τάξη του Μ.Ε.ΕΠ. κατατάσσεται εργολη¬ 
πτική επιχείρηση με μορφή ανώνυμης εταιρείας, χωρίς 
την εφαρμογή του Τύπου Κατάταξης, ανδιαθέτειτις εξής 
ελάχιστες προϋποθέσεις: 

α. περιλαμβάνει στη βασική της στελέχωσή τουλάχι¬ 
στον δύο τεχνικούς Μ.Ε.Κ. Δ' βαθμίδας και έναν τεχνικό 
Μ.Ε.Κ. Γ βαθμίδας. Εναλλακτικά μπορεί να αντικαταστα- 
θεί ο ένας τεχνικός Μ.Ε.Κ. Δ' βαθμίδας με δύο τεχνικούς 
Μ.Ε.Κ. Γ' βαθμίδας ή ο ένας τεχνικός Μ.Ε.Κ. Γ βαθμίδας 
με δύο τεχνικούς Μ.Ε.Κ. Β' βαθμίδας, 
β. διαθέτει Ίδια Κεφάλαια, όπως ορίζονται στην παρά¬ 
γραφο 29 περίπτωση β', τουλάχιστον ίσα με το πενήντα 
τοις εκατό (50%) των Ιδίων Κεφαλαίων της τάξης αυτής, 
όπως ορίζονται στην παράγραφο 33, 
γ. διαθέτει πάγια στοιχεία, όπως ορίζονται στην παρά¬ 
γραφο 29 περίπτωση γ', αξίας τουλάχιστον ίσης με το πε¬ 
νήντα τοις εκατό (50%) των παγίων της τάξης αυτής, ό¬ 
πως ορίζονται στην παράγραφο 33. 

Γ ια εργοληπτική επιχείρηση που είναι ήδη εγγεγραμμέ¬ 
νη στο Μ.Ε.ΕΠ. επιπλέον ελάχιστη προϋπόθεση κατάτα¬ 
ξης στην τάξη αυτή αποτελεί η τήρηση των δεικτών βιω¬ 
σιμότητας, που προκύπτουν από τις κάτωθι σχέσεις οικο¬ 
νομικών μεγεθών, όπως αναγράφονται στην οικονομική 
κατάσταση του έτους 2000 ή την προσωρινή οικονομική 
κατάσταση αυτής που βεβαιώνεται από ορκωτό ελεγκτή 
και δημοσιεύεται πριν από την υποβολή της αίτησης, ως 
εξής: 

α. "Σύνολο Ιδίων Κεφαλαίων" (Ι.Κ.), όπως αυτό αναγρά¬ 
φεται στο σκέλος του Παθητικού, προς το "Σύνολο Υπο¬ 
χρεώσεων" (Σ.Υ.). Ως Σύνολο Υποχρεώσεων ορίζεται το 
άθροισμα των βραχυπρόθεσμων και των μακροπρόθε¬ 
σμων υποχρεώσεων της επιχείρησης, με εξαίρεση τις μα¬ 
κροπρόθεσμες υποχρεώσεις που δεν αφορούν τραπεζι¬ 
κό δανεισμό, όπως αυτές προσδιορίζονται από βεβαίωση 
ορκωτού ελεγκτή, και 

β. "Κυκλοφορούν Ενεργητικό" (Κ.Ε.), όπως αυτό ανα¬ 
γράφεται στο σκέλος του Ενεργητικού, προς τις "Βραχυ¬ 
πρόθεσμες Υποχρεώσεις" (Β.Υ.), όπως αυτές αναγράφο¬ 
νται στο σκέλος του Παθητικού. 

Οι δείκτες βιωσιμότητας πρέπει να είναι μεγαλύτεροι 
της μονάδας, δηλαδή: Ι.Κ. / Σ.Υ. > 1 και Κ.Ε. / Β.Υ. > 1. 

24. Στην τρίτη τάξη του Μ.Ε.ΕΠ. κατατάσσεται εργολη¬ 
πτική επιχείρηση με μορφή ανώνύμης εταιρείας, με ε¬ 
φαρμογή του Τύπου Κατάταξης, αν διαθέτει τις εξής ελά¬ 
χιστες προϋποθέσεις: 

α. περιλαμβάνει στη βασική της στελέχωση τουλάχι¬ 
στον δύοτεχνικούς Μ.Ε.Κ. Δ' βαθμίδας. Εναλλακτικά μπο¬ 
ρεί να αντικατασταθεί ο ένας τεχνικός Μ.Ε.Κ. Δ' βαθμίδας 
με δύοτεχνικούς Μ.Ε.Κ. Γ βαθμίδας, 
β. διαθέτει Ίδια Κεφάλαια, όπως ορίζονται στην παρά¬ 
γραφο 29 περίπτωση β', τουλάχιστον ίσα με το πενήντα 
τοις εκατό (50%) των Ιδίων Κεφαλαίων της τάξης αυτής, 
όπως ορίζονται στην παράγραφο 33, 
γ. διαθέτει πάγια στοιχεία, όπως ορίζονται στην παρά¬ 
γραφο 29 περίπτωση γ', αξίας τουλάχιστον ίσης με το πε¬ 
νήντα τοις εκατό (50%) των παγίων της τάξης αυτής, ό¬ 
πως ορίζονται στην παράγραφο 33. 

25. Γιατην κατάταξη εργοληπτικής επιχείρησης και σε 
πρόσθετες κατηγορίες έργων, εκτός της βασικής, απαι¬ 
τείται να διαθέτει για καθεμία από αυτές συμπληρωματι¬ 
κή στελέχωση. Τα στελέχη για καθεμία από τις πρόσθετες 
κατηγορίες έργων μπορεί να είναι τα ίδια πρόσωπα της 
βασικής στελέχωσης, εγγεγραμμένα σε αντίστοιχη κατη¬ 
γορία και τάξη του Μ.Ε.Κ. ή και άλλα πρόσωπα. Για τη συ¬ 
μπληρωματική στελέχωση κάθε πρόσθετης κατηγορίας 
έργων, απαιτείται τουλάχιστον: 

α. Στην Α1 τάξη, τουλάχιστον ένας τεχνικός Μ.Ε.Κ. Α' 
βαθμίδας. 

β. Στην Α2 τάξη, τουλάχιστον ένας τεχνικός Μ.Ε.Κ. Β' 
βαθμίδας. 

γ. Στην 1η τάξη, τουλάχιστον ένας τεχνικός Μ.Ε.Κ. Β' 
βαθμίδας ή δύο τεχνικοί Μ.Ε.Κ. Α' βαθμίδας. 

δ. Στην 2η τάξη, τουλάχιστον ένας τεχνικός Μ.Ε.Κ. Γ 
βαθμίδας ή δύο τεχνικοί Μ.Ε.Κ. Β' βαθμίδας. 

ε. Στην 3η τάξη, ένας τεχνικός Μ.Ε.Κ. Δ' βαθμίδας ή δύο 
τεχνικοί Μ.Ε.Κ. Γ' βαθμίδας. 

26. Στην τέταρτη, πέμπτη, έκτη και έβδομη τάξη του 
Μ.Ε.ΕΠ. κατατάσσονται εργοληπτικές επιχειρήσεις εγγε¬ 
γραμμένες στο Μ.Ε.ΕΠ. ή επιχειρήσεις που προέρχονται 
από συγχώνευση εργοληπτικών επιχειρήσεων εγγεγραμ¬ 
μένων στο Μ.Ε.ΕΠ., με την εφαρμογή του Τύπου Κατάτα¬ 
ξης, αν διαθέτουν τις εξής ελάχιστες προϋποθέσεις: 

α. περιλαμβάνουν στη βασική και συμπληρωματική 
τους στελέχωση τον αντίστοιχο, για κάθε τάξη, ελάχιστο 
αριθμό τεχνικών εγγεγραμμένων στο Μ.Ε.Κ., ως εξής: 

αα. Στην τέταρτη τάξη, για τη βασική κατηγορία έργων 
απαιτείται στελέχωση το υλάχιστον τριών τεχνικών Μ.Ε.Κ. 
Δ' βαθμίδας και ενός τεχνικού Μ.Ε.Κ. Γ βαθμίδας. Για κά¬ 
θε πρόσθετη κατηγορία έργων, μέχρι και την τέταρτη, α¬ 
παιτείται συμπληρωματική στελέχωση τουλάχιστον δύο 
τεχνικών Μ.Ε.Κ. Δ' βαθμίδας. Για κάθε επιπλέον κατηγο¬ 
ρία απαιτείται συμπληρωματική στελέχωση ενός τεχνι¬ 
κού Μ.Ε.Κ. Δ' βαθμίδας. 

ββ. Στην πέμπτη τάξη, για τη βασική κατηγορία έργων α¬ 
παιτείται στελέχωση τουλάχιστον τεσσάρων τεχνικών 
Μ.Ε.Κ. Δ' βαθμίδας και ενός τεχνικού Μ.Ε.Κ. Γ βαθμίδας. 
Για κάθε πρόσθετη κατηγορία έργων, μέχρι την τέταρτη, 
απαιτείται συμπληρωματική στελέχωση τουλάχιστον 
τριώντεχνικών Μ.Ε.Κ. Δ' βαθμίδας. Για κάθε επιπλέον κα¬ 
τηγορία απαιτείται συμπληρωματική στελέχωση ενός τε¬ 
χνικού Μ.Ε.Κ. Δ' βαθμίδας. 

γγ. Στην έκτη τάξη, για τη βασική κατηγορία έργων α¬ 
παιτείται στελέχωση τουλάχιστον έξι τεχνικών Μ.Ε.Κ. Δ' 


βαθμίδας και τεσσάρων τεχνικών Μ.Ε.Κ. Γ βαθμίδας. Για 
κάθε πρόσθετη κατηγορία έργων, μέχρι και την τέταρτη, 
απαιτείται συμπληρωματική στελέχωση τουλάχιστον τεσ¬ 
σάρων τεχνικών Μ.Ε.Κ. Δ' βαθμίδας. Γιατις επιπλέον κα¬ 
τηγορίες απαιτείται συμπληρωματική στελέχωση ενός 
τεχνικού Μ.Ε.Κ. Δ' βαθμίδας ανά κατηγορία. 

δδ. Στην έβδομη τάξη απαιτείται στελέχωση τουλάχι¬ 
στον δεκαοκτώ τεχνικών Μ.Ε.Κ. Δ' βαθμίδας και δεκατεσ¬ 
σάρων τεχνικών Μ.Ε.Κ. Γ βαθμίδας. Από τη στελέχωση 
αυτή απαιτείται τουλάχιστον οι δώδεκα τεχνικοί Μ.Ε.Κ. Δ' 
βαθμίδας να είναι εγγεγραμμένοι σε τρεις κατηγορίες έρ¬ 
γων, ένας τεχνικός Μ.Ε.Κ. Δ' βαθμίδας να είναι εγγεγραμ¬ 
μένος στην κατηγορία ηλεκτρομηχανολογικών έργων και 
έναςτεχνικός Μ.Ε.Κ. Δ' βαθμίδας να είναι εγγεγραμμένος 
στην κατηγορία βιομηχανικών και ενεργειακών έργων. 

Εναλλακτικά για τις τάξεις 4η, 5η, 6η μπορεί να αντικα- 
τασταθεί στη βασική και στη συμπληρωματική τους στε¬ 
λέχωση, ένας τεχνικός Μ.Ε.Κ. Δ' βαθμίδας με δύο τεχνι¬ 
κούς Μ.Ε.Κ. Γ' βαθμίδας και ένας τεχνικός Μ.Ε.Κ. Γ' βαθ¬ 
μίδας με δύο τεχνικούς Μ.Ε.Κ. Β' βαθμίδας. Για την 7η 
τάξη μπορούν να αντικατασταθούντόσο στη βασική, όσο 
και στη συμπληρωματική της στελέχωση, μέχρι τέσσερις 
τεχνικοί Μ.Ε.Κ. Δ' βαθμίδας με οκτώ τεχνικούς Μ.Ε.Κ. Γ 
βαθμίδας και μέχρι τέσσερις τεχνικοί Μ.Ε.Κ. Γ βαθμίδας 
με οκτώ τεχνικούς Μ.Ε.Κ. Β' βαθμίδας. 

Για τις πιο πάνω τάξεις τα στελέχη για κάθε πρόσθετη 
κατηγορία έργων, εκτός της βασικής κατηγορίας, μπορεί 
να είναι τα ίδια πρόσωπα της βασικής στελέχωσης εγγε¬ 
γραμμένα σε αντίστοιχη κατηγορία και τάξη του Μ.Ε.Κ. ή 
και άλλα πρόσωπα. 

β. διαθέτουν αθροιστικά εμπειρία την τελευταία τριετία 
(χρήσεις 1998, 1999, 2000) για τη βασική κατηγορία έρ¬ 
γων είκοσι πέντε τοις εκατό (25%) του κύκλου εργασιών 
της τάξης στην οποία ζητείται η κατάταξη, όπως αυτός ο¬ 
ρίζεται στην παράγραφο 33, και πέντε τοις εκατό (5%) για 
κάθε πρόσθετη κατηγορία έργων. Η διάταξη αυτή δεν ι¬ 
σχύει για την έβδομη τάξη. 

γ. διαθέτουν Ίδια κεφάλαια, όπως ορίζονται στην παρά¬ 
γραφο 29 στην περίπτωση β', τουλάχιστον ίσα με το πε¬ 
νήντα τοις εκατό (50%) των ιδίων κεφαλαίων της τάξης 
στην οποία ζητείται η κατάταξη, όπως ορίζονται στην πα¬ 
ράγραφο 33. 

δ. διαθέτουν πάγια στοιχεία, όπως ορίζονται στην πα¬ 
ράγραφο 29 στην περίπτωση γ', αξίας τουλάχιστον ίσης 
με το πενήντα τοις εκατό (50%) των παγίων της τάξης, 
στην οποία ζητείται η κατάταξη, όπως ορίζονται στην πα¬ 
ράγραφο 33. Από τα πιο πάνω πάγια, υποχρεωτικά το 
τριάντα τοις εκατό (30%) πρέπει να είναι ακίνητα (γήπεδα, 
οικόπεδα και κτίρια) και το τριάντα τοις εκατό (30%) μη¬ 
χανολογικός εξοπλισμός και κάθε είδους μεταφορικά μέ¬ 
σα, εκτός από τα επιβατικά αυτοκίνητα. 

ε. ελάχιστη προϋπόθεση κατάταξης εργοληπτικής επι¬ 
χείρησης στις τάξεις τέταρτη, πέμπτη, έκτη και έβδομη 
του Μ.Ε.ΕΠ. αποτελεί η τήρηση των δεικτών βιωσιμότη¬ 
τας, που προκύπτουν από τις κάτωθι σχέσεις οικονομικών 
μεγεθών, όπως αναγράφονται στην οικονομική κατάστα¬ 
ση του έτους 2000 ή την προσωρινή οικονομική κατάστα¬ 
ση αυτής, που βεβαιώνεται από ορκωτό ελεγκτή και δη¬ 
μοσιεύεται πριν από την υποβολή της αίτησης, ως εξής: 

αα. "Σύνολο Ιδίων Κεφαλαίων" (I. Κ.), όπως αυτό ανα¬ 
γράφεται στο σκέλος του Παθητικού, προς το "Σύνολο Υ¬ 
ποχρεώσεων" (Σ.Υ.). Ως Σύνολο Υποχρεώσεων ορίζεται 
το άθροισμα των βραχυπρόθεσμων και των μακροπρόθε¬ 
σμων υποχρεώσεων της επιχείρησης, με εξαίρεση τις μα- 

κροπρόθεσμες υποχρεώσεις που δεν αφορούν τραπεζι¬ 
κό δανεισμό, όπως αυτές προσδιορίζονται από βεβαίωση 
ορκωτού ελεγκτή και, 

ββ. "Κυκλοφορούν Ενεργητικό" (Κ.Ε.), όπως αυτό ανα¬ 
γράφεται στο σκέλος του Ενεργητικού, προς τις "Βραχυ¬ 
πρόθεσμες Υποχρεώσεις" (Β.Υ.), όπως αυτές αναγράφο¬ 
νται στο σκέλος του Παθητικού. 

Οι δείκτες βιωσιμότητας, για επιχειρήσεις που κατα¬ 
τάσσονται στις τάξεις τέταρτη, πέμπτη, έκτη και έβδομη 
πρέπει να είναι μεγαλύτεροι της μονάδας, δηλαδή: Ι.Κ. / 
Σ.Υ. > 1 και Κ.Ε. / Β.Υ. > 1. 

Σε περιπτώσεις συγχωνεύσεων εργοληπτικών επιχειρή¬ 
σεων Μ. Ε. ΕΠ., οι δείκτες βιωσιμότητας του νέου φορέα ε¬ 
ξάγονται από τα οικονομικά μεγέθη της ενοποιημένης οι¬ 
κονομικής κατάστασης που καταρτίζεται και δημοσιεύε¬ 
ται από την επιχείρηση, πριν από την υποβολή της 
αίτησης προς την υπηρεσία τήρησης του Μ.Ε.ΕΠ.. 

27. Σε περίπτωση που δεν τηρούνται οι δείκτες βιωσι¬ 
μότητας, όπως ορίζονται στις παραγράφους 23 και 26, η 
επιχείρηση διαγράφεται και δεν έχει δικαίωμα υποβολής 
αίτησης επανάκρισης σε καμία τάξη του Μ.Ε.ΕΠ.. 

28. Για κατάταξη στις ειδικές τάξεις Α1, Α2, στην πρώτη 
και στη δεύτερη τάξη του Μ.Ε.ΕΠ. δεν απαιτείται νομική 
μορφή εταιρικού σχήματος. Για κατάταξη στις τάξεις τρί¬ 
τη έως και έβδομη του Μ.Ε.ΕΠ. απαιτείται νομική μορφή 
ανώνυμης εταιρείας. 

29. Ο Τύπος Κατάταξης που εφαρμόζεται για την επα- 
νάκριση των εργοληπτικών επιχειρήσεων Μ.Ε.ΕΠ. και την 
κατάταξή τους σε μία από τις τάξεις τρίτη έως και έβδομη 
της νέας διαβάθμισης, αναλύεται ως εξής: 

{(ΑΧ70%) + (Β X30%) } X Γ = Συνολική Βαθμολογία 
όπου: 

Τμήμα Α = { (αΐ X60%) + (α2X 20%) + (α3X20%)} 
και, 

αΐ = Κύκλος Εργασιών Χρήσεων 1998, 1999, 2000 
Κύκλος Εργασιών, όπως ορίζεται για κάθε τάξη 
στην παράγραφο 33 

α2 = Ίδια Κεφάλαια, όπως ορίζονται στην παράγρα¬ 
φο 29 περίπτωση β' 

Ίδια Κεφάλαια, όπως ορίζονται για κάθε τάξη 
στην παράγραφο 33 

α3 = Πάγια, όπως ορίζονται στην παράγραφο 29 πε¬ 
ρίπτωση γ' 

Πάγια, όπως ορίζονται για κάθε τάξη στην πα¬ 
ράγραφο 33 

όπου: 

Τμήμα Β = { (βΐ X 40%) + (β2 X 30%) + ( β3 X 30%)} 
και, 

βΐ = Ίδια Κεφάλαια, όπως ορίζονται στην παράγρα¬ 
φο 29 περίπτωση β' 

Σύνολο Ενεργητικού 

β2 = Σύνολο Πάγιου Ενεργητικού - Συμμετοχές και 
άλλες Απαιτήσεις 
Σύνολο Πάγιου Ενεργητικού 
β3 = Κυκλοφορούν Ενεργητικό - Απαιτήσεις 
Κυκλοφορούν Ενεργητικό 

όπου: 

Τμήμα Γ = Συντελεστής Κατάταξης, όπως ορίζεται στην 
παράγραφο 30, για τις εργοληπτικές επιχειρήσεις 
Μ.Ε.ΕΠ. που κατατάσσονται αυτοτελώς και όπως ορίζε¬ 
ται στην παράγραφο 31 για τις επιχειρήσεις που προέρ¬ 
χονται από συγχώνευση εργοληπτικών επιχειρήσεων 
Μ.Ε.ΕΠ.. 

α. Ως αριθμητής του κλάσματος αΐ λαμβάνεται ο κύ¬ 


κλος εργασιών της εργοληπτικής επιχείρησης εγγεγραμ¬ 
μένης στο Μ.Ε.ΕΠ., ο οποίος πραγματοποιήθηκε απάτην 
κατασκευή δημόσιων και ιδιωτικών έργων στην Ελλάδα 
και το εξωτερικό κατά τις χρήσεις των ετών 1998, 1999, 
2000. Ο ανωτέρω κύκλος εργασιών προσδιορίζεται ως ε¬ 
ξής: 

αα. Για δημόσια έργα που εκτελέστηκαν στο εσωτερικό 
λαμβάνεται υπόψη μόνο αυτός που προκύπτει από πιστο¬ 
ποιητικά του κυρίου του έργου ή του φορέα κατασκευής, 
αν έχουν εκδοθεί αντίστοιχα τιμολόγια για τις εργασίες 
αυτές και έχουν περιληφθεί στις δηλώσεις φορολογίας ει¬ 
σοδήματος της επιχείρησης. Γ ια τον έλεγχο της ακρίβει¬ 
ας των υποβαλλόμενων στοιχείων η επιχείρηση υποχρε- 
ούται να υποβάλει επικυρωμένα αντίγραφα των πιστοποι¬ 
ητικών των κυρίων των έργων ή των φορέων κατασκευής, 
των δηλώσεων φορολογίας εισοδήματος, καθώς και κα¬ 
τάσταση των τιμολογίων εσόδων που έχει εκδώσει και α¬ 
φορά τα πιστοποιητικά των κυρίων των έργων ή των φο¬ 
ρέων κατασκευής, όπως επίσης και κάθε άλλο συμπλη¬ 
ρωματικό στοιχείο που ζητηθεί από την υπηρεσία 
τήρησης του Μ.Ε.ΕΠ.. 

ββ. Γ ια δημόσια και ιδιωτικά έργα, που εκτελέστηκαν 
στο εξωτερικό, λαμβάνεται υπόψη μόνο αυτός που προ¬ 
κύπτει από επικυρωμένο πιστοποιητικό του κυρίου του 
έργου ή του φορέα κατασκευής και τα αντίστοιχα τιμολό¬ 
για εσόδων γιατις εργασίες αυτές. Τα ανωτέρω τιμολόγια 
πρέπει να έχουν περιληφθεί στις δηλώσεις φορολογίας 
εισοδήματος της επιχείρησης, αν δεν έχουν φορολογηθεί 
στο εξωτερικό ή απαλλάσσονται της φορολογίας στην 
Ελλάδα. Σε περίπτωση που αυτά έχουν φορολογηθεί στο 
εξωτερικό πρέπει να προσκομίζεται και η δήλωση φορο¬ 
λογίας που έχει υποβληθεί από την επιχείρηση στις αρ¬ 
μόδιες φορολογικές αρχές της χώρας που εκτελέστηκε 
το έργο, επικυρωμένη για τη γνησιότητά της από τις αρ¬ 
χές αυτές. Σε περίπτωση που το πιστοποιητικό είναι του 
φορέα κατασκευής πρέπει να προσκομιστεί βεβαίωση 
της αρμόδιας δημόσιας αρχής της χώρας που εκτελέ¬ 
στηκε το έργο, από την οποία να προκύπτει ότι ο ανάδο- 
χος ανέλαβε και κατασκεύασε το έργοή μέρος αυτού, κα¬ 
θώς και το συμφωνητικό βεβαίωσης της χρονολογίας για 
την ανάθεση από τον ανάδοχο στην επιχείρηση της κατα¬ 
σκευής του έργου ή μέρους αυτού. 

γγ. Για ιδιωτικά έργα που εκτελέστηκαν στο εσωτερικό 
λαμβάνεται υπόψη μόνο αυτός που προκύπτει από τις δη¬ 
λώσεις φορολογίας εισοδήματος της επιχείρησης και α- 
ποδεικνύεται από τα τιμολόγια εσόδων που εκδόθηκαν α¬ 
πό αυτή προς τον κύριο του έργου ή από τα οριστικά συμ¬ 
βόλαια πώλησης των ακινήτων. Για τον έλεγχο της 
ακρίβειας των υποβαλλόμενων στοιχείων που αφορούν ι¬ 
διωτικά έργα, η επιχείρηση υποχρεούται να υποβάλει επι¬ 
κυρωμένα αντίγραφα των συμβολαίων πώλησης, επικυ¬ 
ρωμένα αντίγραφα των πιστοποιητικών των κυρίων των 
έργων, κατάσταση των τιμολογίων εσόδων που έχει εκ- 
δώσει για τα πιο πάνω έργα, τα αντίστοιχα τιμολόγια εσό¬ 
δων και κάθε άλλο συμπληρωματικό στοιχείο που ζητηθεί 
απάτην υπηρεσία τήρησης του Μ.Ε.ΕΠ.. 

δδ. Τ όσο για τα δημόσια όσο και για τα ιδιωτικά έργα δεν 
λαμβάνεται υπόψη ο κύκλος εργασιών που προκύπτει α¬ 
πό συμβάσεις έργου μεταξύ εργοληπτικών επιχειρήσεων 
εγγεγραμμένων στο Μ.Ε.ΕΠ. και τα αντίστοιχα τιμολόγια 
εσόδων που έχει εκδώσει καθεμία από τις επιχειρήσεις 
αυτές προς την άλλη, ανεξάρτητα αν αυτά περιλαμβάνο¬ 
νται στη δήλωση φορολογίας εισοδήματος τους, εκτός ε¬ 
άν υπάρχει εγκεκριμένη, από τον κύριο του έργου, υπέρ- 

γολαβία. Στις περιπτώσεις αυτές προσκομίζεται η σύμβα¬ 
ση του αναδόχου με τον υπεργολάβο, η οποία θα πρέπει 
να έχει κατατεθεί στην αρμόδια Δ.Ο.Υ. κατά τη διάρκεια 
σύναψης της σύ μβασης, και τα εκδοθέντα τιμολόγια εσό¬ 
δων. Ο ανωτέρω κύκλος εργασιών του υπεργολάβου α- 
φαιρείται από τον κύκλο εργασιώντου αναδόχου. 

εε. Ο κύκλος εργασιών της εργοληπτικής επιχείρησης 
για δημόσιο και ιδιωτικό έργο από συμμετοχή σε κοινο¬ 
πραξία, στην οποία ανατέθηκε η κατασκευή του, ή που συ- 
στήθηκε μεταξύ του αναδόχου και άλλων εργοληπτικών 
επιχειρήσεων εγγεγραμένων στο Μ.Ε.ΕΠ, λαμβάνεται υ¬ 
πόψη μόνο εφόσον έχουν καταθέσει στη Διευ- θύνουσα Υ¬ 
πηρεσία επικυρωμένο αντίγραφο από την αρμόδιαΔ.Ο.Υ. 
του εγγράφου σύστασής τους ή το καταθέσουν μέσα σε 
προθεσμία δύο μηνών από τη δημοσίευση του παρόντος 
νόμου, έχουν εκδοθεί αντίστοιχα τιμολόγια για τις εργα¬ 
σίες των ανωτέρω έργων και έχουν συμπεριληφθεί στις 
δηλώσεις φορολογίας εισοδήματος της κοινοπραξίας. 
Ειδικά οι κοινοπραξίες μεταξύ του αναδόχου και άλλων 
εργοληπτικών επιχειρήσεων του Μ.Ε.ΕΠ., που έχουν συ- 
σταθεί πριν από την έναρξη της ισχύος του παρόντος νό¬ 
μου, δεν εμπίπτουν στην απαγόρευση του πρώτου εδαφί¬ 
ου της παραγράφου 6του άρθρου 5του ν. 1418/1984, υ¬ 
πό τις ανωτέρω προϋποθέσεις. 

Ο κύκλος εργασιών της επιχείρησης Μ.Ε.ΕΠ. από τη 
συμμετοχή της στην ανωτέρω κοινοπραξία προκύπτει α¬ 
πό τον επιμερισμό σε αυτήντου κύκλου εργασιώνπου της 
αντιστοιχεί, σύμφωνα με το ποσοστό συμμετοχής της, ό¬ 
πως προκύπτει από το κοινοπρακτικό συμφωνητικό. Για 
τον έλεγχο της ακρίβειας των υποβαλλόμενων στοιχείων, 
ο ανάδοχος του έργου υποχρεούται να υποβάλει αντί¬ 
γραφο του συμφωνητικού σύστασης της κοινοπραξίας 
και υπεύθυνη δήλωση ότι δεν υπάρχει άλλο συμφωνητικό. 
Οι επιχειρήσεις που συμμετέχουν στην κοινοπραξία υπο- 
χρεούνται να προσκομίσουν επικυρωμένα αντίγραφατων 
δηλώσεων φορολογίας εισοδήματος αυτής, της βεβαίω¬ 
σης αποτελεσμάτων προς τα μέλη της, κατάσταση των τι¬ 
μολογίων εσόδων που έχουν εκδώσει και αφορούν στα πι¬ 
στοποιητικά των κυρίων των έργων ή των φορέων κατα¬ 
σκευής και κάθε άλλο συμπληρωματικό στοιχείο που 
ζητηθεί από την υπηρεσία τήρησης του Μ.Ε.ΕΠ.. 

Σε περιπτώσεις συγχωνεύσεων εργοληπτικών επιχειρή¬ 
σεων Μ.Ε.ΕΠ., για τον προσδιορισμό του κύκλου εργα- 
σιώντους από δημόσια και ιδιωτικά έργα στην Ελλάδα και 
το εξωτερικό, υποβάλλονται τα ανωτέρω στοιχεία για κά¬ 
θε εργοληπτική επιχείρηση εγγεγραμμένη στο Μ.Ε.ΕΠ. 
που συμμετέχει στη συγχώνευση, καθώς και κάθε άλλο 
συμπληρωματικό στοιχείο που ζητηθεί από την υπηρεσία 
τήρησης του Μ. Ε. ΕΠ., για τον έλεγχο της ακρίβειας των υ¬ 
ποβαλλόμενων στοιχείων. 

Σε κάθε περίπτωση στον αριθμητή αΐ του Τμήματος Α 
του Τύπου Κατάταξης λαμβάνεται υπόψη και ο κύκλος ερ¬ 
γασιών, από δημόσια και ιδιωτικά έργα, που πραγματο¬ 
ποιήθηκε από τα στελέχη Μ.Ε.Κ. της επιχείρησης που έ¬ 
χουν Μ.Ε.ΕΠ. και αφορά ατομικές επιχειρήσεις ή προσω¬ 
πικές εταιρείες, για την κατασκευή δημοσίων και 
ιδιωτικών έργων στην Ελλάδα και το εξωτερικό, για τις 
χρήσεις των ετών 1998,1999, 2000, αν προκύπτει από τα 
ανωτέρω προσδιοριζόμενα στοιχεία των ανωτέρω υποπε¬ 
ριπτώσεων αα', ββ', γγ', δδ', εε', όπως αυτά έχουν περιλη- 
φθεί στις δηλώσεις φορολογίας εισοδήματος των ανωτέ¬ 
ρω στελεχών. 

Στις περιπτώσεις για τις οποίες θα χρησιμοποιηθεί ο κύ¬ 
κλος εργασιών των στελεχών αυτών για κατάταξη εργο¬ 


ληπτικής επιχείρησης σε κατηγορία και τάξη του Μ.Ε.ΕΠ. 
και δεν επιτρέπεται αντικατάσταση τους από τη βασική 
και συμπληρωματική στελέχωση της επιχείρησης για δύο 
τουλάχιστον έτη από την ημερομηνία έκδοσης του πτυχί¬ 
ου της. Σε περίπτωση διαπίστωσης αντικατάστασής τους 
εντός της διετίας, η υπηρεσία τήρησης του Μ.Ε.ΕΠ. μπο¬ 
ρεί να καλέσει την επιχείρηση σε επανάκριση. 

Για τον έλεγχο της ακρίβειας των στοιχείων αυτών, υ¬ 
ποβάλλονται επικυρωμένα τα αντίστοιχα παραστατικά 
κάθε στελέχους της εταιρείας, όπως αναφέρονται ανω¬ 
τέρω και κάθε άλλο στοιχείο που ζητηθεί από τη υπηρεσία 
τήρησης του Μ.Ε.ΕΠ.. 

β. Ως αριθμητής του κλάσματος α2 λαμβάνεται το μέ¬ 
γεθος που αναφέρεται στο σκέλος του Παθητικού της ερ¬ 
γοληπτικής επιχείρησης εγγεγραμμένης στο Μ.Ε.ΕΠ., ως 
"Σύνολο Ιδίων Κεφαλαίων", μετά την αφαίρεση των Ειδι¬ 
κών Αφορολόγητων Αποθεματικών Τεχνικών Επιχειρήσε¬ 
ων, στο τμήμα αυτών που δεν έχει φορολογηθεί, του Ο- 
φειλόμενου Κεφαλαίου και των "ποσών που προορίζονται 
για Αύξηση Μετοχικού Κεφαλαίου". Τα πιο πάνω οικονο¬ 
μικά στοιχεία προκύπτουν από την οικονομική κατάσταση 
του έτους 2000 ή από προσωρινή οικονομική κατάσταση 
που βεβαιώνεται από ορκωτό ελεγκτή και δημοσιεύεται 
πριν από την υποβολή της αίτησης. Γ ια το διαχωρισμό των 
Ειδικών Αφορολόγητων Αποθεματικών Τεχνικών Επιχει¬ 
ρήσεων και τον προσδιορισμό του τμήματος που έχει φο¬ 
ρολογηθεί και δεν αφαιρείται από το "Σύνολο Ιδίων Κεφα¬ 
λαίων", απαιτείται ειδική βεβαίωση ορκωτού ελεγκτή. 

γ. Ως αριθμητής του κλάσματος α3 λαμβάνεται το μέ¬ 
γεθος των παγίων στοιχείων που ανήκουν στην κυριότητα 
της εργοληπτικής επιχείρησης εγγεγραμμένης στο 
Μ.Ε.ΕΠ. ή στην κατοχή της δυνάμει συμβάσεων χρηματο¬ 
δοτικής μίσθωσης, το οποίο περιλαμβάνει την αξία γηπέ¬ 
δων, οικοπέδων, κτιρίων, μηχανολογικού εξοπλισμού και 
μεταφορικών μέσων, εκτός των επιβατικών αυτοκινήτων. 

αα. Ως αξία των ιδιόκτητων παγίων για τα ακίνητα λαμ- 
βάνεται, κατ’ επιλογή της επιχείρησης, είτε η αντικειμενι¬ 
κή αξία που ισχύει κατά το χρόνο υποβολής της αίτησης 
πιστοποιημένη από συμβολαιογράφο είτε η αξία των ακι¬ 
νήτων (αξία κτήσης ή κόστος ιδιοκατασκευής), όπως αυ¬ 
τή αναφέρεται στην οικονομική κατάσταση του έτους 
2000 ή στην προσωρινή οικονομική κατάσταση, χωρίς α¬ 
ποσβέσεις, που βεβαιώνεται από ορκωτό ελεγκτή και δη¬ 
μοσιεύεται πριν από την υποβολή της αίτησης. Η επιχεί¬ 
ρηση προσκομίζει ειδική κατάσταση με βεβαίωση ορκω¬ 
τού ελεγκτή, στην οποία περιλαμβάνονται αναλυτικά τα 
ανωτέρω πάγια και υπολογίζεται η συνολική αξία αυτών. 

ββ. Ως αξία του κύριου και βοηθητικού μηχανολογικού 
εξοπλισμού και των μεταφορικών μέσων, εκτός από τα ε¬ 
πιβατικά αυτοκίνητα της επιχείρησης, λαμβάνεται η ανα- 
πόσβεστη αξία τους προσαυξημένη κατά τριάντα τοις ε¬ 
κατό (30%) μετά και την πραγματοποίηση των αποσβέσε¬ 
ων που προβλέπονται από την κείμενη νομοθεσία. Η 
συνολικά προσδιοριζόμενη αξία του ανωτέρω κύριου και 
βοηθητικού μηχανολογικού εξοπλισμού και των μεταφο¬ 
ρικών μέσων, εκτός των επιβατικών αυτοκινήτων, δεν 
μπορεί να υπερβείτη συνολική αξία κτήσης αυτού. 

Εναλλακτικά και κατ’ επιλογήν της επιχείρησης που υ¬ 
ποβάλλει την αίτηση, λαμβάνεται υπόψη η αξία του ανω¬ 
τέρω κύριου και βοηθητικού μηχανολογικού εξοπλισμού 
και των μεταφορικών μέσων, εκτός των επιβατικών αυτο¬ 
κινήτων, μετά από εκτίμηση ορκωτού εκτιμητή. Η συνολι¬ 
κά προσδιοριζόμενη αξία του ανωτέρω κύριου και βοηθη¬ 
τικού μηχανολογικού εξοπλισμού και των μεταφορικών 

μέσων, εκτός των επιβατικών αυτοκινήτων, δεν μπορεί να 
υπερβεί το εβδομήντα πέντε τοις εκατό (75%) της αξίας 
κτήσης αυτού, ανεξάρτητα από την εκτίμηση που θα έχει 
υποβληθεί από την επιχείρηση στην υπηρεσία τήρησης 
του Μ.Ε.ΕΠ. 

Η αξία του κύριου και βοηθητικού μηχανολογικού εξο¬ 
πλισμού και των μεταφορικών μέσων, εκτός από τα επι¬ 
βατικά αυτοκίνητα, προκύπτει από την οικονομική κατά¬ 
σταση του έτους 2000 της επιχείρησης ή από προσωρινή 
οικονομική κατάσταση που βεβαιώνεται από ορκωτό ελε¬ 
γκτή και δη μοσιεύεται πριν από την υποβολή της αίτησης. 

Για τον υπολογισμό της αναπόσβεστης αξίας του εξο¬ 
πλισμού και των μεταφορικών μέσων της επιχείρησης, ό¬ 
πως αυτή προσδιορίζεται ανωτέρω, περιλαμβανομένης 
της προσαύξησης αυτής κατά τριάντα τοις εκατό (30%), 
συνυποβάλλεται ειδική βεβαίωση ορκωτού ελεγκτή. 

Σε περίπτωση υπολογισμού της αξίας του εξοπλισμού 
και των μεταφορικών μέσων της επιχείρησης, όπως αυτή 
προσδιορίζεται ανωτέρω, με χρήση ορκωτών εκτιμητών 
συνυποβάλλεται έκθεση ορκωτού εκτιμητή εγγεγραμμέ¬ 
νου στο Σώμα Ορκωτών Εκτιμητών. 

γγ. Στον αριθμητή του κλάσματος α3 συνυπολογίζεται 
και η αξία του κύριου και βοηθητικού μηχανολογικού εξο¬ 
πλισμού και των μεταφορικών μέσων, εκτός από τα επι¬ 
βατηγό αυτοκίνητα, που ανήκουν στις κοινοπραξίες στις 
οποίες συμμετέχει η εργοληπτική επιχείρηση που κρίνε- 
ται, κατά τα ποσοστά συμμετοχής της σε αυτές, όπως 
προκύπτει από τα προσκομιζόμενα συμφωνητικά σύστα¬ 
σης αυτών, αν δεν έχουν εισφερθεί από τα μέλη τους 
προς αυτές. 

Ως αξία των παγίων αυτών λαμβάνεται η αναπόσβεστη 
αξία τους προσαυξημένη κατά τριάντα τοις εκατό (30%) 
μετά την πραγματοποίηση των αποσβέσεων που προβλέ- 
πονται από την κείμενη νομοθεσία. Η συνολικά προσδιο¬ 
ριζόμενη αξία του ανωτέρω κύριου και βοηθητικού μηχα¬ 
νολογικού εξοπλισμού και των μεταφορικών μέσων, ε¬ 
κτός από τα επιβατικά αυτοκίνητα, δεν μπορεί να υπερβεί 
την συνολική αξία κτήσης αυτού και αποδεικνύεται από τα 
τηρούμενα μητρώα παγίων της κοινοπραξίας. 

Εναλλακτικά και κατ’ επιλογήν της επιχείρησης που υ¬ 
ποβάλλει την αίτηση, λαμβάνεται υπόψη η αξία του ανω¬ 
τέρω κύριου και βοηθητικού μηχανολογικού εξοπλισμού 
και των μεταφορικών μέσων, εκτός των επιβατικών αυτο¬ 
κινήτων, μετά από εκτίμηση ορκωτού εκτιμητή. Η συνολι¬ 
κά προσδιοριζόμενη αξία του ανωτέρω κύριου και βοηθη¬ 
τικού μηχανολογικού εξοπλισμού και των μεταφορικών 
μέσων, εκτός των επιβατικών αυτοκινήτων, δεν μπορεί να 
υπερβεί το εβδομήντα πέντε τοις εκατό (75%) της αξίας 
κτήσης αυτού, ανεξάρτητα από την εκτίμηση που θα έχει 
υποβληθεί από την επιχείρηση στην υπηρεσία τήρησης 
του Μ.Ε.ΕΠ.. Σε περίπτωση υπολογισμού της αξίας του ε¬ 
ξοπλισμού και των μεταφορικών μέσων της επιχείρησης, 
όπως αυτή προσδιορίζεται ανωτέρω, με χρήση ορκωτών 
εκτιμητών συνυποβάλλεται έκθεση ορκωτού εκτιμητή εγ¬ 
γεγραμμένου στο Σώμα Ορκωτών Εκτιμητών. 

δδ. Ως αξία παγίων, που κατέχονται δυνάμει συμβάσε¬ 
ων χρηματοδοτικής μίσθωσης, λαμβάνεται εκείνη που 
προκύπτει από τις σχετικές συμβάσεις μεταξύ της επιχεί¬ 
ρησης ή της κοινοπραξίας στην οποία μετέχει και της ε¬ 
ταιρείας χρηματοδοτικής μίσθωσης, και προστίθεται 
στον αριθμητή α3. 

δ. Ως αριθμητής του κλάσματος βΐ λαμβάνεται το μέ¬ 
γεθος που αναφέρεται στο σκέλος του Παθητικού της ερ¬ 
γοληπτικής επιχείρησης εγγεγραμμένης στο Μ.Ε.ΕΠ., ως 


"Σύνολο Ιδίων Κεφαλαίων", μετά την αφαίρεση των Ειδι¬ 
κών Αφορολόγητων Αποθεματικών Τ εχνικών Επιχειρήσε¬ 
ων, στο τμήμα αυτών που δεν έχει φορολογηθεί, του Ο- 
φειλόμενου Κεφαλαίου και των "ποσών που προορίζονται 
για Αύξηση Μετοχικού Κεφαλαίου". Τα πιο πάνω οικονο¬ 
μικά στοιχεία προκύπτουν από την οικονομική κατάσταση 
του έτους 2000 ή από προσωρινή οικονομική κατάσταση 
που βεβαιώνεται από ορκωτό ελεγκτή και δημοσιεύεται 
πριν από την υποβολή της αίτησης. Γιατο διαχωρισμό των 
Ειδικών Αφορολόγητων Αποθεματικών Τεχνικών Επιχει¬ 
ρήσεων και τον προσδιορισμό του τμήματος που έχει φο¬ 
ρολογηθεί και δεν αφαιρείται από το "Σύνολο Ιδίων Κεφα¬ 
λαίων", απαιτείται ειδική βεβαίωση ορκωτού ελεγκτή. 

Ως παρονομαστής του κλάσματος βΐ λαμβάνεται το μέ¬ 
γεθος που αναφέρεται στο σκέλος του Ενεργητικού της 
εργοληπτικής επιχείρησης εγγεγραμμένης στο Μ.Ε.ΕΠ., 
ως "Σύνολο Ενεργητικού" και προκύπτει από την οικονο¬ 
μική κατάσταση του έτους 2000 ή από προσωρινή οικο¬ 
νομική κατάσταση που βεβαιώνεται από ορκωτό ελεγκτή 
και δημοσιεύεται πριν από την υποβολή της αίτησης. 

ε. Ως αριθμητής του κλάσματος β2 λαμβάνεται το ά¬ 
θροισμα των μεγεθών που αναφέρονται στο σκέλος του 
Ενεργητικού της εργοληπτικής επιχείρησης εγγεγραμμέ¬ 
νης στο Μ.Ε.ΕΠ., ως "Σύνολο Πάγιου Ενεργητικού", μετά 
την αφαίρεση των "Συμμετοχών και άλλων Μακροπρόθε¬ 
σμων Απαιτήσεων", όπως αυτές επίσης αναφέρονται στο 
σκέλος του Ενεργητικού της επιχείρησης. Τα πιο πάνω οι¬ 
κονομικά στοιχεία προκύπτουν από την οικονομική κατά¬ 
σταση του έτους 2000 ή από προσωρινή οικονομική κα¬ 
τάσταση που βεβαιώνεται από ορκωτό ελεγκτή και δημο¬ 
σιεύεται πριν από την υποβολή της αίτησης. 

Ως παρονομαστής του κλάσματος β2 λαμβάνεται το Σύ¬ 
νολο του Πάγιου Ενεργητικού, όπως αυτό ορίζεται στο 
σκέλος του Ενεργητικού της επιχείρησης, ως "Σύνολο 
Πάγιου Ενεργητικού", στην οικονομική κατάσταση του έ¬ 
τους 2000 ή από προσωρινή οικονομική κατάσταση που 
βεβαιώνεται από ορκωτό ελεγκτή και δημοσιεύεται πριν 
από την υποβολή της αίτησης. 

στ. Ως αριθμητής του κλάσματος β3 λαμβάνεται το μέ¬ 
γεθος που αναφέρεται στο σκέλος του Ενεργητικού της 
εργοληπτικής επιχείρησης εγγεγραμμένης στο Μ.Ε.ΕΠ., 
ως "Σύνολο Κυκλοφορούντος Ενεργητικού", μετά την α¬ 
φαίρεση των "Απαιτήσεων", όπως αυτές εγγράφονται στο 
σκέλος του Ενεργητικού, εξαιρουμένων των τιμολογημέ¬ 
νων απαιτήσεων για δημόσια και ιδιωτικά έργα. Τ α πιο πά¬ 
νω οικονομικά στοιχεία προκύπτουν από την οικονομική 
κατάσταση του έτους 2000 ή από προσωρινή οικονομική 
κατάσταση που βεβαιώνεται από ορκωτό ελε-γκτή και δη¬ 
μοσιεύεται πριν από την υποβολή της αίτησης της επιχεί¬ 
ρησης. Γ ια το διαχωρισμό των τιμολογημένων απαιτήσε¬ 
ων για δημόσια και ιδιωτικά έργα απαιτείται ειδική βεβαί¬ 
ωση ορκωτού ελεγκτή, στην οποία επισυνάπτονται 
αντίγραφα των τιμολογίων που έχουν εκδοθεί. 

Ως παρονομαστής του κλάσματος β3 λαμβάνεται το μέ¬ 
γεθος που αναφέρεται στο σκέλος του Ενεργητικού της 
επιχείρησης, ως "Σύνολο Κυκλοφορούντος Ενεργητικού" 
και προκύπτει από την οικονομική κατάσταση του έτους 
2000 ή από προσωρινή οικονομική κατάσταση που βεβαι¬ 
ώνεται από ορκωτό ελεγκτή και δημοσιεύεται πριν από 
την υποβολή της αίτησης. 

Με απόφαση, που εκδίδεται από τον Υπουργό Περιβάλ¬ 
λοντος Χωροταξίας και Δημόσιων Έργων, καθορίζονται ο 
τρόπος και η έκταση υπολογισμού της αξίας των παγίων 
που καλύπτονται από συμβάσεις χρηματοδοτικής μίσθω- 

σης, τα απαιτούμενα δικαιολογητικά, ο τρόπος και η δια¬ 
δικασία εκτίμησης των ακινήτων, των οποίων η αξία δεν 
προσδιορίζεται αντικειμενικά και κάθε σχετικό θέμα. 

30. Ο Συντελεστής Κατάταξης Γτου Τύπου Κατάταξης 
εφαρμόζεται μόνο σε εργοληπτικές επιχειρήσεις εγγε¬ 
γραμμένες στο Μ.Ε.ΕΠ. στις τάξεις Δ' έως και Η' με τη 
μορφή της ανώνυμης εταιρείας ή εταιρείας περιορισμέ¬ 
νης ευθύνης. Επίσης εφαρμόζεται σε ατομικές εργολη¬ 
πτικές επιχειρήσεις ή προσωπικές εταιρείες εγγεγραμμέ¬ 
νες στηνΔ'τάξητου Μ.Ε.ΕΠ.. 

Ο Συντελεστής Κατάταξης Γ κάθε εργοληπτικής επιχεί¬ 
ρησης εγγεγραμμένης στο Μ.Ε.ΕΠ. χρησιμοποιείται στον 
Τύπο Κατάταξης και καθορίζεται ως εξής: 

α. για εταιρεία Η'τάξης του Μ.Ε.ΕΠ., αν μεν διαθέτει ά¬ 
θροισμα στην αντίστοιχη τάξη, όπως αυτή ορίζεται στην 
παράγραφο 35, των Τμημάτων Α και Β του Τύπου Κατά¬ 
ταξης (Α X 70% + Β X 30%), μεγαλύτερο ή ίσο του μηδέν 
και εβδομήντα πέντε εκατοστών, η τιμή του Συντελεστή 
Κατάταξης Γ είναι εκατό βαθμοί, αν δε διαθέτει άθροισμα 
μικρότερο του μηδέν και εβδομήντα πέντε εκατοστών, η 
τιμή του Συντελεστή Κατάταξης Γ είναι ενενήντα βαθμοί. 

β. για εταιρεία Ζ' τάξης του Μ.Ε.ΕΠ., αν μεν διαθέτει ά¬ 
θροισμα στην αντίστοιχη τάξη, όπως αυτή ορίζεται στην 
παράγραφο 35, των Τμημάτων Α και Β του Τύπου Κατά¬ 
ταξης (Α X 70% + Β X 30%), μεγαλύτερο ή ίσο του μηδέν 
και εβδομήντα πέντε εκατοστών, η τιμή του Συντελεστή 
Κατάταξης Γ είναι ογδόντα βαθμοί, αν δε διαθέτει άθροι¬ 
σμα μικρότερο του μηδέν και εβδομήντα πέντε εκατο¬ 
στών, η τιμή του Συντελεστή Κατάταξης Γ είναι εβδομή¬ 
ντα πέντε βαθμοί. 

γ. για εταιρεία ΣΤ'τάξης του Μ.Ε.ΕΠ., αν μεν διαθέτει ά¬ 
θροισμα στην αντίστοιχη τάξη, όπως αυτή ορίζεται στην 
παράγραφο 35, των Τμημάτων Α και Β του Τύπου Κατά¬ 
ταξης (Α X 70% + Β X 30%), μεγαλύτερο ή ίσο του μηδέν 
και εβδομήντα πέντε εκατοστών, η τιμή του Συντελεστή 
Κατάταξης Γ είναι εβδομήντα βαθμοί, αν δε διαθέτει ά¬ 
θροισμα μικρότερο του μηδέν και εβδομήντα πέντε εκα¬ 
τοστών, η τιμή του Συντελεστή Κατάταξης Γ είναι εξήντα 
πέντε βαθμοί. 

δ. για εταιρεία Ε'τάξης του Μ.Ε.ΕΠ., αν μεν διαθέτει ά¬ 
θροισμα στην αντίστοιχη τάξη, όπως αυτή ορίζεται στην 
παράγραφο 35, των Τμημάτων Α και Β του Τύπου Κατά¬ 
ταξης (Α X 70% + Β X 30%) μεγαλύτερο ή ίσο του μηδέν 
και εβδομήντα πέντε εκατοστών, η τιμή του Συντελεστή 
Κατάταξης Γ είναι εξήντα βαθμοί, αν δε διαθέτει άθροι¬ 
σμα μικρότερο του μηδέν και εβδομήντα πέντε εκατο¬ 
στών, τότε ο Συντελεστής Κατάταξης Γ είναι πενήντα πέ¬ 
ντε βαθμοί. 

ε. για εταιρεία Δ'τάξης του Μ.Ε.ΕΠ. και για ατομική επι¬ 
χείρηση ή προσωπική εταιρεία εγγεγραμμένη στην Δ' τά¬ 
ξη του Μ.Ε.ΕΠ. που τηρεί Βιβλία και Στοιχεία Γ Κατηγο¬ 
ρίας και διαθέτει τις ελάχιστες προϋποθέσεις στελέχω- 
σης με τεχνικούς εγγεγραμμένους στο Μ.Ε.Κ. που 
ισχύουν για τις εταιρείες της Δ' τάξης, η τιμή του Συντε¬ 
λεστή Κατάταξης Γ είναι σαράντα βαθμοί. 

στ. για ατομική επιχείρηση ή προσωπική εταιρεία εγγε¬ 
γραμμένη στην Δ' τάξη του Μ.Ε.ΕΠ. που τηρεί Βιβλία και 
Στοιχεία Β' Κατηγορίας, η τιμή του Συντελεστή Κατάτα¬ 
ξης Γ είναι τριάντα πέντε βαθμοί και ισχύει αποκλειστικά 
και μόνο για την κατάταξή τους στην τρίτη τάξη. 

31. Σε περιπτώσεις συγχώνευσης εργοληπτικών επιχει¬ 
ρήσεων, η οποία ολοκληρώθηκε μετά την 1.1.2001 και εί¬ 
ναι εγγεγραμμένες στο Μ.Ε.ΕΠ., ο Συντελεστής Κατάτα¬ 


ξης Γ καθεμίας από αυτές λαμβάνεται ανάλογα με το συ¬ 
νολικό αριθμό τους ως εξής: 

α. για τις δύο πρώτες, το άθροισμα των Συντελεστών 
Κατάταξης Γ της καθεμίας. 

β. γιατηντρίτη, στο ανωτέρω άθροισμα προστίθεται το 
ογδόντα τοις εκατό (80%) του Συντελεστή Κατάταξης Γ 
αυτής. 

γ. για κάθε επόμενη, μέχρι και την έβδομη, στο ανωτέ¬ 
ρω άθροισμα προστίθεται το εβδομήντα τοις εκατό (70%) 
της τέταρτης, το εξήντα τοις εκατό (60%) της πέμπτης, το 
σαράντα τοις εκατό (40%) της έκτης και το τριάντα τοις ε¬ 
κατό (30%) της έβδομης, των αντίστοιχων Συντελεστών 
Κατάταξης Γ που διαθέτουν. 

δ. για τις πέραν της έβδομης δεν προστίθεται περαιτέ¬ 
ρω Συντελεστής Κατάταξης Γ. 

Η σειρά των επιχειρήσεων για τον υπολογισμό του Συ¬ 
ντελεστή Κατάταξης Γ καθορίζεται από την επιχείρηση 
που υποβάλλει την αίτηση επανάκρισης. 

32. Σε περιπτώσεις συγχωνεύσεων εργοληπτικών επι¬ 
χειρήσεων εγγεγραμμένων στο Μ.Ε.ΕΠ. υποβάλλονται 
στην υπηρεσία τήρησης του Μ.Ε.ΕΠ. η ενοποιημένη οικο¬ 
νομική κατάσταση της επιχείρησης που προέκυψε από τη 
συγχώνευση και υποβάλλει αίτηση και οι οικονομικές κα¬ 
ταστάσεις του έτους 2000 ή οι προσωρινές οικονομικές 
καταστάσεις που βεβαιώνονται από ορκωτό ελεγκτή και 
δημοσιεύονται πριν απάτην υποβολή της αίτησης, κάθε ε¬ 
πιχείρησης που συγχωνεύεται. Υποβάλλονται επίσης και 
τα αντίστοιχα παραστατικά που απαιτούνται για τον 
προσδιορισμό του Κύκλου Εργασιών των χρήσεων 1998, 
1999, 2000. Από τα στοιχεία των ανωτέρω επιχειρήσεων 
προκύπτει το άθροισμα των Τμημάτων Α και Β του Τύπου 
Κατάταξης, περιλαμβανομένων των σταθμίσεών τους (Α 
Χ70% + ΒΧ30%), και εξάγεται ο Συντελεστής Κατάταξης 
Γ καθεμιάς. 

33. Τα μεγέθη, σε περίπτωση εφαρμογής του Τ ύπου Κα¬ 
τάταξης, που χρησιμοποιούνται ως παρονομαστές στα 
κλάσματα αΐ, α2, α3 του Τμήματος Ατού Τύπου Κατάτα¬ 
ξης, ορίζονται για κάθε τάξη του Μ.Ε.ΕΠ. της νέας δια- 
βάθμισης, ως εξής: 

α. για την τρίτη τάξη ο κύκλος εργασιών ορίζεται σε εν¬ 
νιακόσια εκατομμύρια (900.000.000) δραχμές ή σε δύο ε¬ 
κατομμύρια εξακόσιες σαράντα μία χιλιάδες διακόσια 
τριάντα τρία (2.641.233) ΕΥΡΩ, τα Ίδια Κεφάλαια σε δια¬ 
κόσια πενήντα εκατομμύρια (250.000.000) δραχμές ή σε 
επτακόσιες τριάντα τρεις χιλιάδες εξακόσια εβδομήντα 
οκτώ (733.678) ΕΥΡΩ και τα πάγια σε πενήντα εκατομμύ¬ 
ρια (50.000.000) δραχμές ή σε εκατόν σαράντα έξι χιλιά¬ 
δες επτακόσια τριάντα πέντε (146.735) ΕΥΡΩ. 

β. για την τέταρτη τάξη ο κύκλος εργασιών ορίζεται σε 
ένα δισεκατομμύριο οκτακόσια εκατομμύρια (1.800.000. 
000) δραχμές ή σε πέντε εκατομμύρια διακόσιες ογδόντα 
δύο χιλιάδες τετρακόσια εξήντα πέντε (5.282.465) ΕΥΡΩ, 
τα Ίδια Κεφάλαια σε πεντακόσια εκατομμύρια 
(500.000.000) δραχμές ή σε ένα εκατομμύριο τετρακό¬ 
σιες εξήντα επτά χιλιάδες τριακόσια πενήντα ένα 
(1.467.351) ΕΥΡΩ και τα πάγια σε εκατό εκατομμύρια 
(100.000.000) δραχμές ή σε διακόσιες ενενήντα τρεις χι¬ 
λιάδες τετρακόσια εβδομήντα (293.470) ΕΥΡΩ. 

γ. για την πέμπτη τάξη ο κύκλος εργασιών ορίζεται σε 
πέντε δισεκατομμύρια (5.000.000.000) δραχμές ή σε δε¬ 
κατέσσερα εκατομμύρια εξακόσιες εβδομήντα τρεις χι¬ 
λιάδες πεντακόσια δεκατέσσερα (14.673.514) ΕΥΡΩ, τα 
Ίδια Κεφάλαια σε ένα δισεκατομμύριο πεντακόσια εκα¬ 
τομμύρια (1.500.000.000) δραχμές ή σε τέσσερα εκατομ- 

μύρια τετρακόσιες δύο χιλιάδες πενήντα τέσσερα 
(4.402.054) ΕΥΡΩ και τα πάγια σε τριακόσια εκατομμύρια 
(300.000.000) δραχμές ή σε οχτακόσιες ογδόντα χιλιάδες 
τετρακόσια έντεκα (880.411) ΕΥΡΩ. 

δ. για την έκτη τάξη ο κύκλος εργασιών ορίζεται σε δέ¬ 
κα δισεκατομμύρια (10.000.000.000) δραχμές ή σε είκοσι 
εννέα εκατομμύρια τριακόσιες σαράντα επτά χιλιάδες εί¬ 
κοσι εννέα (29.347.029) ΕΥΡΩ, τα Ίδια Κεφάλαια σε τρία 
δισεκατομμύρια (3.000.000.000) δραχμές ή σε οκτώ εκα¬ 
τομμύρια οκτακόσιες τέσσερις χιλιάδες εκατόν εννέα 
(8.804.109) ΕΥΡΩ και τα πάγια σε εξακόσια εκατομμύρια 
(600.000.000) δραχμές ή σε ένα εκατομμύριο επτακόσιες 
εξήντα χιλιάδες οκτακόσια είκοσι δύο (1.760.822) ΕΥΡΩ. 

ε. για την έβδομη τάξη ο κύκλος εργασιών ορίζεται σε ε¬ 
ξήντα δισεκατομμύρια (60.000.000.000) δραχμές ή σε ε¬ 
κατόν εβδομήντα έξι εκατομμύρια ογδόντα δύο χιλιάδες 
εκατόν εβδομήντα δύο (176.082.172) ΕΥΡΩ, τα Ίδια Κε¬ 
φάλαια σε τριάντα δισεκατομμύρια (30.000.000.000) 
δραχμές ή ογδόντα οκτώ εκατομμύρια σαράντα μία χι¬ 
λιάδες ογδόντα έξι (88.041.086) ΕΥΡΩ και τα πάγια σε έξι 
δισεκατομμύρια (6.000.000.000) δραχμές ή σε δέκα επτά 
εκατομμύρια εξακόσιες οκτώ χιλιάδες διακόσια δέκα ε¬ 
πτά (17.608.217) ΕΥΡΩ. 

34. Το αποτέλεσμα που προκύπτει από την εφαρμογή 
του Τύπου Κατάταξης αποτελεί τη συνολική βαθμολογία 
της εργοληπτικής επιχείρησης Μ.Ε.ΕΠ.. Η απαιτούμενη 
ελάχιστη βαθμολογία για την κατάταξή της, στην αντί¬ 
στοιχη τάξη Μ.Ε.ΕΠ., όπως αυτή ορίζεται στην παράγρα¬ 
φο 35, είναι η εξής: 

α. για την τρίτη τάξη 75 βαθμοί, 
β. για την τέταρτη τάξη 120 βαθμοί, 
γ. για την πέμπτη τάξη 170 βαθμοί, 
δ. για την έκτη τάξη 250 βαθμοί, 
ε. για την έβδομη τάξη 500 βαθμοί. 

35. Αν η αίτηση επανάκρισης υποβάλλεται από εργολη¬ 
πτική επιχείρηση εγγεγραμμένη στο Μ.Ε.ΕΠ., δεν μπορεί 
να καταταγεί αυτοτελώς σε τάξη ανώτερη από την αντί¬ 
στοιχη τάξη της νέας διαβάθμισης που της αναλογεί. Οι 
αντίστοιχες τάξεις ορίζονται ως εξής: 

α. για εργοληπτική επιχείρηση που στελεχώνεται από 
τεχνικό εγγεγραμμένο στην Α' κατηγορία Μ.Ε.Κ., είναι η 
Α1, 

β. για εργοληπτική επιχείρηση που στελεχώνεται από 
τεχνικό εγγεγραμμένο στην Β' κατηγορία Μ.Ε.Κ., είναι η 
Α2, 

γ. για εργοληπτική επιχείρηση που στελεχώνεται από 
τεχνικό εγγεγραμμένο στην Γ' κατηγορία Μ.Ε.Κ., είναι η 
πρώτη, 

δ. για εργοληπτική επιχείρηση που στελεχώνεται από 
τεχνικό εγγεγραμμένο στην Δ' κατηγορία Μ.Ε.Κ., είναι η 
δεύτερη. 

ε. για εταιρείες εγγεγραμμένες στην Δ' τάξη του 
Μ.Ε.ΕΠ. και τις ατομικές επιχειρήσεις ή προσωπικές εται¬ 
ρείες Δ' τάξης που τηρούν Βιβλία και Στοιχεία Γ' Κατηγο¬ 
ρίας και διαθέτουν τις ελάχιστες προϋποθέσεις στελέχω- 
σης με τεχνικούς εγγεγραμμένους στο Μ.Ε.Κ. που ισχύ¬ 
ουν για τις εταιρείες Δ' τάξης, είναι η τρίτη, 
στ. για εταιρείες εγγεγραμμένες στην Ε' τάξη του 
Μ.Ε.ΕΠ., είναι η τέταρτη, 

ζ. για εταιρείες εγγεγραμμένες στην ΣΤ' τάξη του 
Μ.Ε.ΕΠ., είναι η πέμπτη, 

η. για εταιρείες εγγεγραμμένες στην Ζ' τάξη του 
Μ.Ε.ΕΠ., είναι η έκτη, 


θ. για εταιρείες εγγεγραμμένες στην Η' τάξη του 
Μ.Ε.ΕΠ., είναι η έβδομη. 

Όπου σε διατάξεις άλλων νόμων, προεδρικών διαταγ¬ 
μάτων και υπουργικών αποφάσεων αναφέρεται κατάταξη 
επιχειρήσεων, με βάση τις παλαιές τάξεις του Μ.Ε.ΕΠ., 
νοούνται οι νέες τάξεις που ορίζονται ανωτέρω, ως αντί¬ 
στοιχες των παλαιών. 

36. Εργοληπτική επιχείρηση που υποβάλει αίτηση και 
προέρχεται από συγχώνευση που έγινε με βάση τις δια¬ 
τάξεις του ν. 2166/1993 και του κ.ν. 2190/1920, δεν επι¬ 
τρέπεται να καταταγεί σε τάξη της νέας διαβάθμισης α¬ 
νώτερη από την αντίστοιχη τάξη της επιχείρησης ή των ε¬ 
πιχειρήσεων με την ανώτερη αντίστοιχη τάξη, από αυτές 
που συγχωνεύθηκαν. Εξαιρούνται από την ανωτέρω διά¬ 
ταξη η σύσταση νέων εταιρειών για κατάταξη στις τάξεις 
Α2, πρώτη, δεύτερη και οι ανώνυμες εταιρείες που στελε¬ 
χώνονται για κατάταξη στην τρίτη τάξη με ή χωρίς την ε¬ 
φαρμογή του Τύπου Κατάταξης, αν διαθέτουν τις ελάχι¬ 
στες προϋποθέσεις κατάταξης για τις τάξεις αυτές, και 
στην περίπτωση εφαρμογής του Τύπου Κατάταξης, αν 
συγκεντρώνουν την απαιτούμενη βαθμολογία. 

37. Σε περιπτώσεις συγχωνεύσεων εργοληπτικών επι¬ 
χειρήσεων εγγεγραμμένων στο Μ.Ε.ΕΠ. για κατάταξη 
στις τάξεις τέταρτη, πέμπτη, έκτη και έβδομη, αυτές δεν 
πρέπει να απέχουν από την επιχείρηση με την ανώτερη α¬ 
ντίστοιχη τάξη, περισσότερο από δύο τάξεις. Όταν υπο¬ 
βάλλεται αίτηση από εργοληπτική επιχείρηση εγγεγραμ¬ 
μένη στο Μ.Ε.ΕΠ., σε τάξη κατώτερη απάτην αντίστοιχή 
της, επιτρέπεται διαφορά δύο τάξεων από την αντίστοιχη 
της αιτούμενης τάξης. 

38. Εργοληπτική επιχείρηση του Μ.Ε.ΕΠ. που δεν συ¬ 
γκεντρώνει την απαιτούμενη βαθμολογία κατάταξης για 
την αντίστοιχη τάξη, μπορεί να καταταγεί στην αμέσως 
κατώτερη τάξη από αυτή, με τη χρήση στον Τύπο Κατά¬ 
ταξης των μεγεθών των παρονομαστών του Τμήματος Α' 
(Κύκλος Εργασιών, Ίδια Κεφάλαια και Πάγια) της τάξης 
αυτής, πληντου Συντελεστή Κατάταξης Γ που παραμένει 
αμετάβλητος, αν συγκεντρώνει την απαιτούμενη βαθμο¬ 
λογία κατάταξης. Σε περίπτωση που δεν συγκεντρώνει 
την απαιτούμενη βαθμολογία κατάταξης, ούτε στην αμέ¬ 
σως κατώτερη τάξη από την αντίστοιχη, συνεχίζεται η ίδια 
διαδικασία μέχρι την κατάταξή της σε μια από τις λοιπές 
τάξεις του Μ.Ε.ΕΠ., με την επιφύλαξη όσων ορίζονται 
στην παράγραφο 39. 

39. Εταιρείες που είναι εγγεγραμμένες στην Η'τάξη του 
Μ.Ε.ΕΠ. μπορούν να καταταχθούν στην πέμπτη τάξη, χω¬ 
ρίς εφαρμογή του Τύπου Κατάταξης. Εταιρείες που είναι 
εγγεγραμμένες στην Ζ'τάξη του Μ.Ε.ΕΠ. μπορούν να κα¬ 
ταταχθούν στην τέταρτη τάξη, χωρίς εφαρμογή του Τύ¬ 
που Κατάταξης. Εταιρείες που είναι εγγεγραμμένες στις 
τάξεις ΣΤ' και Ε' του Μ.Ε.ΕΠ. μπορούν να καταταχθούν 
στην τρίτη τάξη, χωρίς εφαρμογή του Τύπου Κατάταξης. 
Οι εταιρείες Δ' τάξης και οι ατομικές επιχειρήσεις ή προ¬ 
σωπικές εταιρείες Δ' τάξης που τηρούν Βιβλία και Στοι¬ 
χεία Γ Κατηγορίας και διαθέτουν τις ελάχιστες προϋπο¬ 
θέσεις στελέχωσης με τεχνικούς εγγεγραμμένους στο 
Μ.Ε.Κ. που ισχύουν για εταιρείες Δ' τάξης, κατατάσσο¬ 
νται στην τρίτη τάξη, αν με την εφαρμογή του Τ ύπου Κα¬ 
τάταξης συγκεντρώνουν την απαιτούμενη βαθμολογία, 
διαφορετικά κατατάσσονται στην δεύτερη τάξη. Σε όλες 
τις ανωτέρω περιπτώσεις απαιτείται η τήρηση των ελάχι¬ 
στων προϋποθέσεων κατάταξης εκτός των δεικτών βιω¬ 
σιμότητας. Οι κατατασσόμενες επιχειρήσεις αυτής της 
παραγράφου υποχρεούνται, μέχρι την επόμενη τακτική 

αναθεώρηση, να υποβάλουν στην υπηρεσία τήρησης του 
Μ.Ε.ΕΠ. όλα τα στοιχεία που θα ζητηθούν και θα αποδει- 
κνύουν την πλήρωση των δεικτών βιωσιμότητας, όπως 
προσδιορίζονται στο νόμο αυτόν, άλλως υποβιβάζονται 
κατά μια τάξη. 

40. Τα όρια προϋπολογισμών έργων, τα οποία επιτρέ¬ 
πεται να αναλάβουν εργοληπτικές επιχειρήσεις εγγε¬ 
γραμμένες στο Μ.Ε.ΕΠ., ορίζονται ως εξής: 

α. το όριο προϋπολογισμού έργου στην Α1 τάξη είναι εί¬ 
κοσι εκατομμύρια (20.000.000) δραχμές ή πενήντα οκτώ 
χιλιάδες εξακόσια ενενήντα τέσσερα (58.694) ΕΥΡΩ. 

β. το όριο προϋπολογισμού έργου στην Α2 τάξη είναι ο¬ 
γδόντα εκατομμύρια (80.000.000) δραχμές ή διακόσιες 
τριάντα τέσσερις χιλιάδες επτακόσια εβδομήντα έξι 
(234.776) ΕΥΡΩ. 

γ. το όριο προϋπολογισμού έργου στην πρώτη τάξη εί¬ 
ναι διακόσια εκατομμύρια (200.000.000) δραχμές ή πε¬ 
ντακόσιες ογδόντα έξι χιλιάδες εννιακόσια σαράντα 
(586.940) ΕΥΡΩ. 

δ. το ανώτατο όριο προϋπολογισμού έργου στη δεύτε¬ 
ρη τάξη είναι τετρακόσια εκατομμύρια (400.000.000) 
δραχμές ή ένα εκατομμύριο εκατόν εβδομήντα τρεις χι¬ 
λιάδες οκτακόσια ογδόντα ένα (1.173.881) ΕΥΡΩ και το 
κατώτατο όριο πενήντα εκατομμύρια (50.000.000) δραχ¬ 
μές ή εκατόν σαράντα έξι χιλιάδες επτακόσια τριάντα πέ¬ 
ντε (146.735) ΕΥΡΩ. 

ε. το ανώτατο όριο προϋπολογισμού έργου στην τρίτη 
τάξη είναι ένα δισεκατομμύριο (1.000.000.000) δραχμές, 
ή δύο εκατομμύρια εννιακόσιες τριάντα τέσσερις χιλιά¬ 
δες επτακόσια τρία (2.934.703) ΕΥΡΩ και το κατώτατο ό¬ 
ριο εκατόν πενήντα εκατομμύρια (150.000.000) δραχμές 
ή τετρακόσιες σαράντα χιλιάδες διακόσια πέντε 
(440.205) ΕΥΡΩ. 

στ. το ανώτατο όριο προϋπολογισμού έργου στην τέ¬ 
ταρτη τάξη είναι δύο δισεκατομμύρια (2.000.000.000) 
δραχμές ή πέντε εκατομμύρια οκτακόσιες εξήντα εννέα 
χιλιάδες τετρακόσια έξι (5.869.406) ΕΥΡΩ και το κατώτα¬ 
το όριο τετρακόσια εκατομμύρια (400.000.000) δραχμές 
ή ένα εκατομμύριο εκατόν εβδομήντα τρεις χιλιάδες ο¬ 
κτακόσια ογδόντα ένα (1.173.881) ΕΥΡΩ. 

ζ. το ανώτατο όριο προϋπολογισμού έργου στην πέ¬ 
μπτη τάξη είναι έξι δισεκατομμύρια (6.000.000.000) δραχ¬ 
μές ή δεκαεπτά εκατομμύρια εξακόσιες οκτώ χιλιάδες 
διακόσια δεκαεπτά (17.608.217) ΕΥΡΩ και το κατώτατο ό¬ 
ριο ένα δισεκατομμύριο (1.000.000.000) δραχμές ή δύο ε¬ 
κατομμύρια εννιακόσιες τριάντα τέσσερις χιλιάδες επτα¬ 
κόσια τρία (2.934.703) ΕΥΡΩ. 

η. το ανώτατο όριο προϋπολογισμού έργου στην έκτη 
τάξη είναι δώδεκα δισεκατομμύρια (12.000.000.000) 
δραχμές ή τριάντα πέντε εκατομμύρια διακόσιες δεκα-έ- 
ξι χιλιάδες τετρακόσια τριάντα τέσσερα (35.216.434) ΕΥ¬ 
ΡΩ και το κατώτατο όριο τρία δισεκατομμύρια 
(3.000.000.000) δραχμές ή οκτώ εκατομμύρια οκτακό¬ 
σιες τέσσερις χιλιάδες εκατόν εννέα (8.804.109) ΕΥΡΩ. 

θ. το κατώτατο όριο προϋπολογισμού έργου στην έ¬ 
βδομη τάξη είναι δέκα δισεκατομμύρια (10.000.000.000) 
δραχμές ή είκοσι έξι εκατομμύρια εννιακόσιες εβδομήντα 
τρεις χιλιάδες τριακόσια πενήντα τρία (26.973.353) ΕΥ¬ 
ΡΩ. Για την έβδομη τάξη δεν τίθεται ανώτατο όριο για 
συμμετοχή σε διαγωνισμούς. 

41. Τα κατώτατα όρια προϋπολογισμών έργων που επι¬ 
τρέπεται να αναλάβουν επιχειρήσεις εγγεγραμμένες στο 
Μ.Ε.ΕΠ. για έργα που εκτελούνται στο νομό που βρίσκε¬ 
ται η έδρα της επιχείρησης, καθώς και σε ένα δεύτερο νο¬ 


μό, που δηλώνεται στην υπηρεσία τήρησης του Μ.Ε.ΕΠ. 
και αναφέρεται στη βεβαίωση εγγραφής, ορίζονται για τις 
τάξεις που ισχύουν κατώτατα όρια, εκτός από την έβδομη 
τάξη, στο πενήντατοις εκατό (50%) του κατώτατου ορίου 
προϋπολογισμού της τάξης τους. Η δήλωση αυτή γίνεται 
μέχρι την υποβολή της αίτησης επανάκρισης και ισχύει 
μέχρι την πρώτη, μετά την επανάκριση, αναθεώρηση της 
εγγραφής, χωρίς τη δυνατότητα ενδιάμεσης αλλαγής. 

42. Κοινοπραξίες εργοληπτικών επιχειρήσεων εγγε¬ 
γραμμένων στην ίδια τάξη και κατηγορία έργου του 
Μ.Ε.ΕΠ. μέχρι και την πέμπτη τάξη, επιτρέπεται να ανα¬ 
λάβουν έργα προϋπολογισμού μεγαλύτερου από το ανώ¬ 
τατο όριο της τάξης τους μέχρι είκοσι πέντε τοις εκατό 
(25%) της διαφοράς μεταξύ του ανώτατου ορίου της τά¬ 
ξης τους και του ανώτατου ορίου της επόμενης τάξης, υ¬ 
πό την προϋπόθεση ότι τουλάχιστον δύο από τις επιχει¬ 
ρήσεις αυτές συμμετέχουν στην κατανομή της κατασκευ- 
ήςτου έργου ή στα κέρδη και τις ζημίες της κοινοπραξίας, 
με ποσοστό τουλάχιστον τριάντα τοις εκατό (30%) η κα¬ 
θεμιά. Όταν κοινοπρακτούν επιχειρήσεις εγγεγραμμένες 
στην έκτη τάξη του Μ. Ε. ΕΠ. για την ίδια κατηγορία έργου, 
επιτρέπεται να αναλάβουν έργα προϋπολογισμού μεγα¬ 
λύτερου από το ανώτατο όριο της τάξης τους ως εξής: 

α. Αν κοινοπρακτούν δύο εργοληπτικές επιχειρήσεις, ε¬ 
πιτρέπεται να αναλάβουν έργα μέχρι το ποσό των δεκαέ¬ 
ξι δισεκατομμυρίων (16.000.000.000) δραχμών ή των σα¬ 
ράντα έξι εκατομμυρίων εννιακοσίων πενήντα πέντε χι¬ 
λιάδων διακοσίων σαράντα πέντε (46.955.245) ΕΥΡΩ, και 

β. Αν κοινοπρακτούν περισσότερες των δύο επιτρέπε¬ 
ται να αναλάβουν έργα μέχρι του ποσού των είκοσι δισε¬ 
κατομμυρίων (20.000.000.000) δραχμών ή των πενήντα ο¬ 
κτώ εκατομμυρίων εξακοσίων ενενήντα τεσσάρων χιλιά¬ 
δων πενήντα επτά (58.694.057) ΕΥΡΩ, υπό την 
προϋπόθεση ότι τουλάχιστον δύο από τις επιχειρήσεις 
αυτές συμμετέχουν στην κατανομή της κατασκευής του 
έργου ή στα κέρδη καιτις ζημίες της κοινοπραξίας, με πο¬ 
σοστό τουλάχιστον τριάντα τοις εκατό (30%) η καθεμία. 

43. Με απόφαση που εκδίδεται από τον Υπουργό Περι¬ 
βάλλοντος, Χωροταξίας και Δημόσιων Έργων μπορεί να 
επανακαθορίζονται τα όρια προϋπολογισμού των έργων 
που επιτρέπεται να αναλάβει η επιχείρηση ανάλογα με 
την τάξη που ανήκει, με δυνατότητα διαχωρισμού κατά 
κατηγορίες, γενικά ή κατά περιοχή της χώρας, σχετιζόμε- 
νη με την έδρα ή την επαγγελματική εγκατάσταση της ε¬ 
πιχείρησης, αν διαπιστωθεί υψηλός βαθμός συγκέντρω¬ 
σης κύκλου εργασιών σε ορισμένες τάξεις, αν σωρευτεί 
μεγάλος αριθμός εργοληπτικών επιχειρήσεων σε ορισμέ¬ 
νες τάξεις, αν διαπιστωθούν προβλήματα στις δημοπρα¬ 
σίες λόγω μειωμένης ή υπερβολικά μεγάλης συμμετοχής 
εργοληπτικών επιχειρήσεων. Με όμοια απόφαση μπορεί 
να επανακαθορίζονται τα όρια των προϋπολογισμών έρ¬ 
γων των κοινοπραξιών για τους πιο πάνω λόγους και κάθε 
άλλο σχετικό θέμα. 

44. Γ ια τη συμμετοχή εργοληπτικής επιχείρησης οποι¬ 
οσδήποτε τάξης του Μ.Ε.ΕΠ. σε δημοπρασία δημόσιου 
έργου, του οποίου η προϋπολογιζόμενη αξία δεν υπερ¬ 
βαίνει το εκάστοτε οριζόμενο όριο που ορίζεται στο π.δ. 
334/2000 (ΦΕΚ 279 Α'), όπως ισχύει στις συμβάσεις δη¬ 
μοσίων έργων, απαιτείται η προσκόμιση αποκλειστικά και 
μόνο του πρωτοτύπου της βεβαίωσης εγγραφής της στο 
Μ.Ε.ΕΠ.. Η κατάθεση των δικαιολογητικών συμμετοχής 
και της οικονομικής προσφοράς στις ανωτέρω δημοπρα¬ 
σίες γίνεται, για ατομική επιχείρηση από το υπόχρεο για 
αυτήν φυσικό πρόσωπο, για ομόρρυθμη εταιρεία από το 

νόμιμο εκπρόσωπο ή εξουσιοδοτημένο εταίρο της, για α¬ 
νώνυμη εταιρεία από εξουσιοδοτημένο μέλος του διοικη¬ 
τικού της συμβουλίου και για κοινοπραξία από τον ορι¬ 
σμένο εκπρόσωπο των κοινοπρακτούντων. 

Μέσα σε προθεσμία δύο μηνών από τη δημοσίευση του 
νόμου αυτού, οι εργοληπτικές επιχειρήσεις οι οποίες επι¬ 
θυμούν να λαμβάνουν μέρος σε δημοπρασίες δημοσίων 
έργων, των οποίων οι προϋπολογιζόμενες αξίες δεν υ- 
περβαίνουντο εκάστοτε οριζόμενο όριο που ορίζεται στο 
π.δ. 334/2000 όπως ισχύει στις συμβάσεις δημοσίων έρ¬ 
γων, υποχρεούνται να προσκομίζουν στην υπηρεσία τή¬ 
ρησης του Μ.Ε.ΕΠ. την πρωτότυπη βεβαίωση εγγραφής 
τους προκειμένου αυτή να σημανθεί και να κυρωθεί από 
αυτήν ως η μόνη πρωτότυπη βεβαίωση που μπορεί να γί¬ 
νει αποδεκτή για τη συμμετοχή τους στις ανωτέρω δημο¬ 
πρασίες δημοσίων έργων. Η πρωτότυπη βεβαίωση εγ¬ 
γραφής μετά την αποσφράγιση των οικονομικών προ¬ 
σφορών επιστρέφεται στην επιχείρηση. 

45. Κάθε εργοληπτική επιχείρηση Μ.Ε.ΕΠ. προκειμένου 
να αναλάβειτην εκτέλεση μέρους ή του συνόλου δημοσί¬ 
ου έργου, ως ανάδοχος ή ως μέλος αναδόχου κοινοπρα¬ 
ξίας ή ως μέλος κατασκευαστικής κοινοπραξίας ή ως α¬ 
ναγνωρισμένος υπεργολάβος, σύμφωνα με την παρά¬ 
γραφο 8 του άρθρου 1 του νόμου αυτού, πρέπει να μην 
έχει μέσα σε ολόκληρη τη χώρα, πριν τη συμμετοχή της 
σε διαγωνισμό, ανεκτέλεστο μέρος εργολαβιών δημο¬ 
σίων έργων του δημόσιου τομέα, ανώτερο από τα πιο κά¬ 
τω όρια: 

- για τις εργοληπτικές επιχειρήσεις μέχρι και την έκτη 
τάξη, από το τριπλάσιο του ανώτατου ορίου της τάξης 
τους, 

- για τις εργοληπτικές επιχειρήσεις της έβδομης τάξης, 
από το τετραπλάσιο του μεγέθους "κύκλος εργασιών", ό¬ 
πως αυτό ορίζεται στην παράγραφο 33 του άρθρου αυ¬ 
τού και χρησιμοποιείται σαν παρονομαστής του κλάσμα¬ 
τος αΐ του Τμήματος Ατού Τύπου Κατάταξης ή από το τε¬ 
τραπλάσιο του μέσου όρου του μεγέθους "κύκλος 
εργασιών", όπως αυτό ορίζεται στην παράγραφο 29 περί¬ 
πτωση α' του άρθρου αυτού, εφόσον αυτό είναι μεγαλύ¬ 
τερο. Για την εξεύρεση του μέσου όρου ο κύκλος εργα¬ 
σιών, όπως ορίζεται στην παράγραφο 29 του άρθρου αυ¬ 
τού, διαιρείται διά του τρία (3). Κάθε χρόνο οι εταιρείες 
υποβάλλουν στην υπηρεσία Μ.Ε.ΕΠ. τα στοιχεία του κύ¬ 
κλου εργασιών του τελευταίου χρόνου προκειμένου να ε- 
πικαιροποιείται ο κύκλος εργασιών της τελευταίας κάθε 
φορά τριετίας και να προκύπτει ο μέσος όρος αυτής σύμ¬ 
φωνα με τα ανωτέρω, ώστε να διαμορφώνεται κάθε χρό¬ 
νο και το όριο ανεκτελέστου. 

Ως έργα του ευρύτερου δημόσιου τομέα για την εφαρ¬ 
μογή του ανωτέρω εδαφίου νοούνται τα έργα που ανατί¬ 
θενται από τους φορείς που αναφέρονται στην παράγρα¬ 
φο 1 του άρθρου 14 του ν. 2190/1994(ΦΕΚ 28 Α'), ανε¬ 
ξαρτήτως αν οι φορείς αυτοί εξαιρέθηκαν του πεδίου 
εφαρμογής της διάταξης αυτής. 

Στο όριο του ανεκτέλεστου υπολοίπου εργασιών δεν υ¬ 
πολογίζονται τα έργα που κατασκευάζονται με μερική ή 
και ολική αυτοχρηματοδότηση. 

Από την έναρξη ισχύος του νόμου αυτού μέχρι την κα¬ 
τάταξη των εργοληπτικών επιχειρήσεων των τάξεων Ε', 
ΣΤ', Ζ', και Η'της παλαιός διαβάθμισης του Μ.Ε.ΕΠ. στις 
τάξεις της νέας διαβάθμισης, το ανεκτέλεστο όριο για τη 
συμμετοχή των επιχειρήσεων αυτών σε δημοπρασίες δη¬ 
μοσίων έργων δεν πρέπει να υπερβαίνει το συνολικό κύ¬ 
κλο εργασιών των χρήσεων 1998, 1999, 2000 κάθε εργο¬ 


ληπτικής επιχείρησης ή το τριπλάσιο του ανώτατου ορίου 
συμμετοχής κάθε εργοληπτικής επιχείρησης των άνω τά¬ 
ξεων σε δημοπρασίες δημοσίων έργων, με βάση την κα¬ 
θαρή τους θέση ή εφόσον υποβάλουν δήλωση έναρξης 
διαδικασίας συγχώνευσης το ύψος του συνολικού κύ¬ 
κλου εργασιών που είχαν για τις χρήσεις 1998, 1999, 
2000 . 

46. Σε κάθε εργοληπτική επιχείρηση εγγεγραμμένη στο 
Μ.Ε.ΕΠ. μετά την επανάκριση χορηγείται "Ενημερότητα 
Πτυχίου", στην οποία περιλαμβάνονται στοιχεία που αφο- 
ρούντο όριο ανεκτέλεστου υπολοίπου εργασιώντης, την 
εμπρόθεσμη ή μη εκτέλεση των έργων σύμφωνα με τις 
ποιοτικές και άλλες προδιαγραφές και την τήρηση ή μη 
του εγκεκριμένου χρονοδιαγράμματος. Για την έκδοση 
και χορήγηση "Ενημερότητας Πτυχίου" οι εργοληπτικές 
επιχειρήσεις υποβάλλουν στην υπηρεσία τα δικαιολογη- 
τικά συμμετοχής τους σε διαγωνισμούς, τα οποία ελέγ¬ 
χονται από αυτή. Με απόφαση που εκδίδεται από τον Υ¬ 
πουργό Περιβάλλοντος, Χωροταξίας και Δημόσιων Έρ¬ 
γων ρυθμίζεται η διαδικασία εφαρμογής της 
παραγράφου αυτής, τα θέματα κατανομής στις κοινο- 
πρακτούσες επιχειρήσεις και στους υπεργολάβους του 
ανεκτέλεστου μέρους των έργων, οι υποχρεώσεις των υ¬ 
πηρεσιών, των φορέων του ευρύτερου δημόσιου τομέα 
και των αναδοχών για τη σχετική ενημέρωση της υπηρε¬ 
σίας τήρησης του Μ.Ε.ΕΠ.. Με όμοια απόφαση καθορίζο¬ 
νται οι συνέπειες μη τήρησης των ανωτέρω υποχρεώσε¬ 
ων, η διαδικασία τήρησης και έκδοσης της "Ενημερότη¬ 
τας Πτυχίου", η απαλλαγή των επιχειρήσεων από την 
υποχρέωση να υποβάλλουν δικαιολογητικά για τη συμμε¬ 
τοχή τους σε διαγωνισμούς τα οποία εμπεριέχονται στην 
"Ενημερότητα Πτυχίου", η χρονική διάρκεια ισχύος και η 
διαδικασία ανανέωσής της και κάθε άλλο σχετικό θέμα. 
Με όμοια απόφαση καθορίζεται το χρονικό διάστημα α¬ 
ναστολής της εγγραφής στο Μ.Ε.ΕΠ. και της ισχύος της 
"Ενημερότητας Πτυχίου" για τις εργοληπτικές επιχειρή¬ 
σεις Μ.Ε.ΕΠ. που παραβιάζουν τις συμβατικές τους υπο¬ 
χρεώσεις, κατά την εκτέλεση των έργων που τους έχουν 
ανατεθεί, ο τρόπος διακρίβωσης της παραβίασης των υ¬ 
ποχρεώσεων και κάθε άλλο θέμα. 

Άρθρο 5 

Πρόσθετοι όροι για ενίσχυση της διαφάνειας 
στα δημόσια έργα και άλλες διατάξεις 

1. Ταπρώτα δύο εδάφια της παραγράφου 5 του άρθρου 
4 του ν. 1418/1984 αντικαθίστανται ως εξής: 

"Οι δημοπρασίες αυτές διεξάγονται κατά ημέρα Τετάρ¬ 
τη και ώρα 11 π.μ.. Αν για οποιονδήποτε λόγο δενδιενερ- 
γηθεί η δημοπρασία την ημέρα αυτή, διενεργείται σε άλ¬ 
λη ημέρα Τετάρτη την ίδια ώρα. Ο όρος "δημοπρασία" α¬ 
φορά όλες τις φάσεις των διαγωνισμών, κατά τις οποίες 
κατατίθενται δικαιολογητικά. 

Η εξέταση των προσφορών γίνεται σε δύο στάδια. Κατά 
τηνημέρατης δημοπρασίας η Επιτροπή του διαγωνισμού 
παραλαμβάνει και ελέγχει το φάκελο των δικαιολογητι- 
κών συμμετοχής των διαγωνιζομένων. Όταν ολοκληρω¬ 
θεί η κατάθεση των δικαιολογητικών, η Επιτροπή συνε¬ 
δριάζει και αποφασίζει για το αν έχουν τηρηθεί οι τυπικές 
προϋποθέσεις υποβολής των δικαιολογητικών. Για όσους 
διαγωνιζόμένους η Επιτροπή κρίνει ότι δεν πληρούν τις 
τυπικές προϋποθέσεις, αυτοί αποκλείονται από την πε¬ 
ραιτέρω διαδικασία του διαγωνισμού. Αν οι διαγωνιζόμε- 
νοι που αποκλείονται δεν υποβάλλουν αντιρρήσεις για το 
πρώτο στάδιο του διαγωνισμού, η Επιτροπή προχωρά 

στο δεύτερο στάδιο και παραλαμβάνει τους φακέλους 
των οικονομικών προσφορών. Μετά το πέρας της παρα¬ 
λαβής των οικονομικών προσφορών η Επιτροπή, αυθημε¬ 
ρόν και σε δημόσια συνεδρίαση, αποσφραγίζει τις οικο¬ 
νομικές προσφορές και ανακοινώνει συνοπτικά και ανά¬ 
λογα με το εφαρμοζόμενο σύστημα δημοπράτησηςτα επί 
μέρους στοιχεία των προσφορών, τα οποία και καταχω- 
ρούνται στα πρακτικά. Η διαδικασία περαιώνεται αυθημε¬ 
ρόν με την υπογραφή των φακέλων και των οικονομικών 
προσφορών των διαγωνιζομένων από τα μέλη της Επι¬ 
τροπής και παραδίδεται αντίγραφο αυτών στον ορισμένο 
εκπρόσωπο των εργοληπτικών οργανώσεων. 

Αν κατά το πρώτο στάδιο του διαγωνισμού υποβληθούν 
ενυπόγραφες αντιρρήσεις ή δηλωθεί εγγράφως από 
τους διαγωνιζόμενους ότι θα υποβληθούν αντιρρήσεις, η 
Επιτροπή διακόπτει τη διαδικασία μέχρι να εκδικαστούν 
οι ενστάσεις και συνεχίζει το δεύτερο στάδιο του διαγω¬ 
νισμού σε άλλη ημερομηνία και ημέρα Τετάρτη την ίδια ώ¬ 
ρα, την οποία γνωστοποιεί εγγράφως και εντός πενθημέ¬ 
ρου στους διαγωνιζομένους. 

Οι οικονομικές προσφορές και τα πρακτικά υπογράφο¬ 
νται από τα μέλη της Επιτροπής και παραδίδονται στην Ε¬ 
πιτροπή εισήγησης για ανάθεση. Αν οι επιτροπές διαγω¬ 
νισμού ασκούν αρμοδιότητες και των επιτροπών εισήγη¬ 
σης για ανάθεση, για έργα των οποίων η ανάθεση γίνεται 
με τη διαδικασία του άρθρου 2 του ν. 2576/1998 (ΦΕΚ25 
Α'), όπως εκάστοτε ισχύει, στις επιτροπές αυτές παρίστα- 
ται και ένας εκπρόσωπος των εργοληπτικών οργανώσεων 
με τον αναπληρωτή του, ο οποίος υποδεικνύεται από τις 
πανελλήνιες σχετικές οργανώσεις, χωρίς να μετέχει στις 
διαδικασίες του διαγωνισμού. Για τον εκπρόσωπο αυτόν 
και τον αναπληρωτή του δεν υπάρχει κώλυμα για τη συμ¬ 
μετοχή τους στο διαγωνισμό." 

2. Μετά από το πρώτο εδάφιο της παραγράφου 3 του 
άρθρου 4 του ν. 1418/1984 προστίθενται εδάφια ως ακο¬ 
λούθως: 

"Ο προϋπολογισμός της Υπηρεσίας, με τον οποίο δημο- 
πρατείταιτο έργο, καταρτίζεται με βάση τις εγκεκριμένες 
Αναλύσεις Τιμών, στις οποίες εφαρμόζονται οι βασικές τι¬ 
μές υλικών και ημερομισθίων που έχουν διαπιστωθεί από 
την Επιτροπή Διαπίστωσης Τιμών Δημόσιων Έργων, η σύ¬ 
σταση της οποίας προβλέπεται στην παράγραφο 11 του 
άρθρου 10, κατά το τελευταίο τρίμηνο πριν από τη διε¬ 
νέργεια της δημοπρασίας. Σε περίπτωση που δεν έχουν 
διαπιστωθεί τέτοιες τιμές κατά το τρίμηνο αυτό, τότε ο 
προϋπολογισμός καταρτίζεται με βάση τις τιμές του αμέ¬ 
σως προηγούμενου τριμήνου. 

Με απόφαση που εκδίδεται από τον Υπουργό Περιβάλ¬ 
λοντος, Χωροταξίας και Δημόσιων Έργων καθορίζεται ο 
τρόπος εφαρμογής της διάταξης αυτής, καθώς και ο τρό¬ 
πος αναπροσαρμογής των τιμών μονάδας των Αναλύσε¬ 
ων Τ ιμών δημοσίων έργων, με σκοπό την εναρμόνισή τους 
με τις σύγχρονες μεθόδους και τα μέσα εκτέλεσης των 
έργων, σύμφωνα με την παράγραφο 4 του άρθρου 18." 

3. Στο τέλος της παραγράφου 4 του άρθρου 4 του ν. 
1418/1984 προστίθεται το ακόλουθο εδάφιο: 

"Με απόφαση που εκδίδεται από τον Υπουργό Περιβάλ¬ 
λοντος, Χωροταξίας και Δημόσιων Έργων μπορεί να κα¬ 
θορίζεται ενιαίος τύπος διακήρυξης, ανάλογα με το σύ¬ 
στημα υποβολής προσφοράς." 

4. Το τελευταίο εδάφιο της περίπτωσης δ' της παρα¬ 
γράφου 4 του άρθρου 9 του ν. 2052/1992 (ΦΕΚ 94 Α') α¬ 
ντικαθίσταται από τα παρακάτω δύο εδάφια: 

"α. Στην τελευταία αυτή περίπτωση μπορεί να αντικατα¬ 


σταθεί η αυτοτελής κατασκευή που αφαιρέθηκε, με άλλη 
ή άλλες, ίδιου ή ισοδύναμου τεχνικού και οικονομικού α¬ 
ντικειμένου και να καθοριστεί με νέα απόφαση, μετά από 
γνώμη του Συμβουλίου Δημοσίων Έργων, ο τρόπος ανα¬ 
προσαρμογής του εργολαβικού ανταλλάγματος και η α¬ 
ναπροσαρμογή της σύμβασης. 

β. Η διάταξη του προηγούμενου εδαφίου εφαρμόζεται 
και σε εκκρεμείς συμβάσεις κατασκευής υπόγειων σταθ¬ 
μών αυτοκινήτων, που προβλέπονται στην περίπτωση α' 
της παρ. 1 του άρθρου 8 και μετά το συμβατικό χρόνο έ¬ 
ναρξης των εργασιών, ανεξάρτητα αν η αντικατάσταση 
προβλέπεται στις συμβάσεις αυτές." 

5. Στο τέλος της παραγράφου 14 του άρθρου 17 του ν. 
1418/1984, που προστέθηκε με την παράγραφο 14 του 
άρθρου 4 του ν. 2229/1994 και συμπληρώθηκε με την πα¬ 
ράγραφο 4 του άρθρου δωδέκατου του ν. 2338/1995 
(ΦΕΚ 202 Α'), προστίθεται το ακόλουθο εδάφιο: 

"Με απόφαση που εκδίδεται από τον Υπουργό Περιβάλ¬ 
λοντος, Χωροταξίας και Δημόσιων Έργων μπορεί από τον 
ειδικό λογαριασμό της Διεύθυνσης Μητρώων και Τεχνι¬ 
κών Επαγγελμάτων να καλύπτονται και οι δαπάνες που α¬ 
φορούν την αμοιβή ειδικών συμβούλων οποιοσδήποτε ει¬ 
δικότητας (τεχνικού, οικονομικού, νομικού, οργάνωσης 
κ.λπ.) και του Ινστιτούτου Οικονομίας Κατασκευών, που ι¬ 
δρύθηκε με το άρθρο 6 του ν. 2576/1998 (ΦΕΚ 25 Α') για 
την υποβοήθηση του έργου της Διεύθυνσης Μητρώων και 
Τεχνικών Επαγγελμάτων, τις αμοιβές για υπερωριακή α¬ 
πασχόληση, για τη λειτουργία ομάδας εργασίας, για ε¬ 
κτός έδρας αποζημίωση, κατ’ εξαίρεση κάθε άλλης γενι¬ 
κής ή ειδικής διάταξης." 

6. Το πρώτο εδάφιο της παραγράφου 10 του άρθρου 22 
του ν. 1418/1984, όπως αντικαταστάθηκε από το άρθρο 
πέμπτο του ν. 2719/1999 (ΦΕΚ 106Α'), αντικαθίσταται ως 
εξής: 

"Με απόφαση που εκδίδεται από τους Υπουργούς Οικο¬ 
νομικών, Περιβάλλοντος, Χωροταξίας και Δημόσιων Έρ¬ 
γων και Εσωτερικών, Δημόσιας Διοίκησης και Αποκέ¬ 
ντρωσης καθορίζονται οι τακτικές αποδοχές των Επιθεω¬ 
ρητών Δημοσίων Έργων, εν ενεργεία υπαλλήλων και 
συνταξιούχων, κατά παρέκκλιση από κάθε άλλη γενική ή 
ειδική διάταξη. Οι σχετικές δαπάνες, καθώς και κάθε άλ¬ 
λη νόμιμη αποζημίωση (υπερωριακής εργασίας και απα¬ 
σχόλησης εκτός έδρας) βαρύνουν τις πιστώσεις του τα¬ 
κτικού προϋπολογισμού της Γενικής Γραμματείας Δημό¬ 
σιων Έργων του Υπουργείου Περιβάλλοντος, 
Χωροταξίας και Δημόσιων Έργων." 

7. Η παράγραφος 11 του άρθρου 4του ν. 1418/1984, ό¬ 
πως προστέθηκε με την παράγραφο 6 του άρθρου 1 του 
ν. 2229/1994, αντικαθίσταται ως ακολούθως: 

"Γιατηνπληρότητα των εκπονούμενων μελετών, τον αρ¬ 
τιότερο σχεδίασμά, την καλύτερη διοίκηση και επίβλεψη 
και την έντεχνη κατασκευή του έργου, υποχρεούνται ο με¬ 
λετητής, ο ανάδοχος κατασκευής του έργου και ο τεχνι¬ 
κός σύμβουλος να ασφαλίζουν τη μελέτη, την κατασκευή 
του έργου και τις υπηρεσίες τεχνικού συμβούλου αντί¬ 
στοιχα. 

Με προεδρικό διάταγμα, που εκδίδεται με πρόταση των 
υπουργών Περιβάλλοντος, Χωροταξίας και Δημόσιων 
Έργων και Ανάπτυξης, ορίζονται η έναρξη εφαρμογής 
της παραγράφου αυτής, οι μελέτες, τα έργα και οι υπη¬ 
ρεσίες τεχνικού συμβούλου που εξαιρούνται από την υ¬ 
ποχρέωση ασφάλισης και ρυθμίζονται τα σχετικά θέματα 
εφαρμογής της διάταξης αυτής και κάθε άλλη σχετική λε¬ 
πτομέρεια. 

Με κοινή απόφαση των υπουργών Περιβάλλοντος, Χω¬ 
ροταξίας και Δημόσιων Έργων και Ανάπτυξης καθορίζο¬ 
νται, ειδικά, τα ελάχιστα όρια ασφαλιστικών καλύψεων, οι 
αποδεκτές εξαιρέσεις και οι μέγιστες απαλλαγές από τις 
ασφαλιστικές καλύψεις." 

8. Κατ’ εξαίρεση των προβλεπομένων στην παράγραφο 
7 του άρθρου 19 του π.δ. 774/1980, όπως αυτό ισχύει, δεν 
θίγεται το κύρος συμβάσεων εκτέλεσης δημοσίων έργων 
τα οποία εμπίπτουν στο πεδίο εφαρμογής του διατάγμα¬ 
τος αυτού και των οποίων η περίληψη της διακήρυξης δη- 
μοπράτησης δημοσιεύθηκε πριν από την 28.9.1999. 

9. Η παράγραφος 4 του άρθρου 7Ατου ν. 2669/1998, ό¬ 
πως αυτή προστέθηκε με το άρθρο 14 παράγραφος 3 πε¬ 
ρίπτωση β' του ν. 2867/2000 (ΦΕΚ 273 Α'), καταργείται α- 
φότου ίσχυσε. 

10. Οι δαπάνες που έχουν αναληφθεί, μέχρι τη δημοσί¬ 
ευση του νόμου αυτού, για την καταβολή εξόδων κίνησης 
που καθορίσθηκαν, κατ’ εξαίρεση κάθε γενικής ή ειδικής 
διάταξης, σύμφωνα με τις διατάξεις του άρθρου 49του ν. 
2778/1999 και τις κοινές υπουργικές αποφάσεις υπ’ αριθ. 
2/74652/0022/18.11.1999, 2/17096/002/9.3.2000 και 
2/22039/28.3.2000, οι οποίες εκδόθηκαν κατ’ εφαρμογή 
και σε εκτέλεση των διατάξεων αυτών, για την απασχόλη¬ 
ση των υπαλλήλων, με οποιαδήποτε σχέση, του Δημοσί¬ 
ου, των Ο.Τ.Α. Νομαρχιακής Αυτοδιοίκησης και λοιπών 
Ν.Π.Δ.Δ. ή Δημοσίων Επιχειρήσεων ή Οργανισμών, στο 
έργο της αποκατάστασης των σεισμόπληκτων από τον 
σεισμό της 7.9.1999 στο νομό Αττικής, μέχρι 31.12.2000, 
θεωρούνται νόμιμες όπως καταβλήθηκαν, χωρίς να γί¬ 
νουν οι κρατήσεις για το φόρο εισοδήματος και υπέρ τρί¬ 
των. 

11. Στο τέλος της παρ. 11 του άρθρου 20 του ν. 
2386/1996 (ΦΕΚ43Α') προστίθενται εδάφια ως εξής: 

"Οι βεβαιώσεις που πιστοποιούν την τμη ματική ή και μό¬ 
νο τη συνολική εκτέλεση και παράδοση του έργου των 
συμβάσεων αυτών θεωρούνται νόμιμες, εφόσον έχουν υ¬ 
πογράφει από διευθυντές του Υπουργείου Περιβάλλο¬ 
ντος, Χωροταξίας και Δημόσιων Έργων, από το Γενικό 
Γραμματέα ή τους διευθυντές του Πολιτικού Γραφείου 
του Υπουργού ή του Υφυπουργού του αυτού Υπουργείου. 

Τα χρηματικά εντάλματα, για την πληρωμή των παρα¬ 
πάνω συμβάσεων έχουν εκδοθεί νομίμως, εφόσον η εκτέ¬ 
λεση των συμβάσεων και η παράδοση του έργου πιστο¬ 
ποιείται με τις προαναφερθείσες βεβαιώσεις." 

12. α) Για τον οικισμό Ερμουπόλεως Σύρου ισχύουν α¬ 
ναδρομικά απότηςδημοσιεύσεώςτου, οι διατάξεις του α¬ 
πό 19.1.1 976 π.δ/τος (ΦΕΚ 47 Δ') "Περί καθορισμού των ό¬ 
ρων και περιορισμών δομήσεως των οικοπέδων του ρυ¬ 
μοτομικού σχεδίου Ερμουπόλεως (Σύρου) ως και των 
υφισταμένων προ του 1923 οικισμών "Ανάστασις", "Καρ- 
ναρόλες", "Καμίνια", "Ταξιάρχαι" και "Λαζαρέτα". 

β) Η ως άνω διάταξη ισχύει μέχρι την 31.7.2002. 

γ) Όπου, για την άσκηση των αρμοδιοτήτων των περι¬ 
πτώσεων ί - ιν του εδαφίου α' και του εδαφίου β' της πα¬ 
ραγράφου 1 του άρθρου 2 του π.δ. 326/2000 απαιτείται η 
σύμφωνη γνώμη του Υπουργείου Αιγαίου, δεν απαιτείται 
η γνώμη ή η έγκριση της Ε.Π.Α.Ε.. 

13. Οι διατάξεις του προεδρικού διατάγματος της 21ης 
Αυγούστου 1979 (ΦΕΚ 578 Δ') "περί καθορισμού ζώνης 
δομήσεως εκατέρωθεν τμήματος της Λεωφόρου Σταυ¬ 
ρού - Ελευσίνας" κατά το μέρος που αφορούν στην περι¬ 
φέρεια του Δήμου Ασπροπύργου Νομού Αττικής, καταρ- 
γούνται. 

14. Το εδάφιο στ'της παραγράφου 1 του άρθρου 2 του 
π.δ. 155/2001 (ΦΕΚ 127 Α') αντικαθίσταται ως εξής: 


"στ. έναν εκπρόσωπο των εργαζομένων της Ε.ΥΔ.Α.Π. 
ΑΈ. ο οποίος υποδεικνύεται μαζί με τον αναπληρωτή του 
από την ομοσπονδία εργαζομένων στην Ε.ΥΔ.Α.Π. Α.Ε.." 

15. α) Συμπληρώνεται το άρθρο 12 του π.δ. 6.10.1978 
και προστίθεται εδάφιο ως εξής: 

"Ειδικά η ανέγερση ιδιωτικών Ιερών Ναϋδρίων σε γήπε¬ 
δα εκτός σχεδίου επιτρέπεται εφόσον αυτά (τα γήπεδα) έ¬ 
χουν την επιτρεπόμενη για την περιοχή αρτιότητα. 

Το κτίριο του Ναϋδρίου δεν μπορεί να καταλαμβάνει ε¬ 
πιφάνεια μεγαλύτερη των 50 τ.μ. συμπεριλαμβανομένων 
και των βοηθητικών χώρων (χώροι υγιεινής, πανηγυρό- 
σπιτο ή κελί), οι οποίοι βοηθητικοί χώροι δεν μπορεί να υ¬ 
περβαίνουν τα 10 τ.μ.." 

β. Για οποιαδήποτε άλλη οικοδομικού χαρακτήρα πα¬ 
ρέμβαση στον περιβάλλοντα το Ναΰδριο χώρο (πανηγυ- 
ρόσπιτο ή κελί, χώρος υγιεινής, διαμόρφωση-ανάπλαση 
εξωτερικών χώρων κ.λπ.) εκδίδεται χωριστή οικοδομική 
άδεια απότις κατά τόπους πολεοδομικές υπηρεσίες, σύμ¬ 
φωνα με τις γενικές και ειδικές πολεοδομικές διατάξεις 
που διέπουν κάθε περιοχή. 

Το "πανηγυ ρόσπιτο" ή "κελί" δεν μπορεί να υπερβαίνειτα 
δέκατ.μ. συμπεριλαμβανομένου καιενόςχώρου υγιεινής, 
το δε ύψος του τα 3,50 μέτρα. 

Η ισχύς της παραγράφου αυτής αρχίζει από τις 
10.7.2001. 

Άρθρο 6 

Ειδικές ρυθμίσεις για το Ινστιτούτο 
Οικονομίας Κατασκευών (Ι.Ο.Κ.) 

1. Στο τέλος της παραγράφου 1 του άρθρου 6 του ν. 
2576/1998 προστίθεται εδάφιο ως εξής: 

"Το Ι.Ο.Κ. δεν έχει κερδοσκοπικό χαρακτήρα και αν δια¬ 
λυθεί, η περιουσία του περιέρχεται στο Υπουργείο Περι¬ 
βάλλοντος, Χωροταξίας και Δημόσιων Έργων." 

2. Το εδάφιο ζ'της παραγράφου 2 του άρθρου 6 του ν. 
2576/1998 αντικαθίσταται ως εξής: 

"Η εισήγηση στον Υπουργό Περιβάλλοντος, Χωροτα¬ 
ξίας και Δημόσιων Έργων για τον αριθμό των εργοληπτι¬ 
κών επιχειρήσεων που πρέπει να εγγράφονται στο 
Μ.Ε.ΕΠ. κατά τάξη και κατηγορία, την αναπροσαρμογή 
των ορίων των εργοληπτικών πτυχίων κατά τάξεις και την 
παροχή τεχνικής βοήθειας, κατά την εγγραφή, καιτηντα- 
κτική και την έκτακτη αναθεώρηση των τάξεων του 
Μ.Ε.ΕΠ.." 

Επίσης η έρευνα και η στήριξη των εργοληπτικών ενώ¬ 
σεων και των μελών της για την ανάπτυξη πολιτικών και ε¬ 
νεργειών με στόχο τη διαρκή εξειδίκευση, κατάρτιση, ε¬ 
παγγελματική εξέλιξη και πιστοποίηση των δεξιοτήτων 
του ανθρώπινου δυναμικού στις κατασκευές." 

3. Η παράγραφος 4 του άρθρου 6 του ν. 2576/1998 α¬ 
ντικαθίσταται ως εξής: 

"4. Πόροιτου Ι.Ο.Κ. είναι: 

α. η ετήσια κρατική επιχορήγηση από τον τακτικό προϋ¬ 
πολογισμό, μη υπαγόμενη σε φορολογία εισοδήματος, 
που εγγράφεται στον προϋπολογισμό του Υπουργείου 
Περιβάλλοντος, Χωροταξίας και Δημόσιων Έργων και α¬ 
ποδίδεται στο Ι.Ο.Κ., με απόφαση που εκδίδεται από τον 
Υπουργό Περιβάλλοντος, Χωροταξίας και Δημόσιων Έρ¬ 
γων, 

β. η οικονομική επιχορήγηση από τα υπουργεία, τον ευ¬ 
ρύτερο δημόσιο τομέα και τους οργανισμούς της νομαρ¬ 
χιακής και της τοπικής αυτοδιοίκησης, σε βάρος του προ¬ 
ϋπολογισμού τους, για παροχή υπηρεσιών του Ι.Ο.Κ. 
προς αυτούς, 

γ. τα έσοδα από την παροχή υπηρεσιών στο δημόσιο και 
τον ιδιωτικό τομέα, 

δ. κάθε άλλο έσοδο από την εκμετάλλευση της περιου¬ 
σίας του, επιχορηγήσεις, δωρεές ή από οποιαδήποτε άλ¬ 
λη νόμιμη αιτία." 

4. Το τέταρτο εδάφιο της παραγράφου 8 του άρθρου 6 
του ν. 2576/1998 αντικαθίσταται ως εξής: 

"Επίσης το Ι.Ο.Κ. με απόφαση του διοικητικού του συμ¬ 
βουλίου, η οποία εγκρίνεται από τον Υπουργό Περιβάλ¬ 
λοντος, Χωροταξίας και Δημόσιων Έργων, μπορεί να συ¬ 
στήσει μέχρι είκοσι (20) θέσεις τακτικού προσωπικού με 
σχέσεις εργασίας ιδιωτικού δικαίου αορίστου χρόνου, ε¬ 
κτός του Γενικού Διευθυντή." 

5. Μετά το πέμπτο εδάφιο της παραγράφου 8 του άρ¬ 
θρου 6 του ν. 2576/1998 προστίθενται δύο εδάφια που έ¬ 
χουν ως εξής: 

"Με απόφαση του διοικητικού συμβουλίου του Ι.Ο.Κ. 
μπορεί να συνιστώνται επιτροπές και ομάδες εργασίας α¬ 
πό εξειδικευμένους επιστήμονες, ιδιώτες και δημοσίους 
υπαλλήλους, για τη μελέτη και επεξεργασία ειδικών θε¬ 
μάτων που συναρτώνται με τους σκοπούς του. Για τους 
δημοσίους υπαλλήλους ισχύουν οι περιορισμοί που προ- 
βλέπονται στο ν. 2470/1997. Στα μέλη των επιτροπών αυ¬ 
τών και ομάδων εργασίας μπορεί να καταβάλλεται αμοι¬ 
βή, το ύψος της οποίας καθορίζεται με απόφαση του διοι¬ 
κητικού συμβουλίου του Ι.Ο.Κ.." 

6. Μετά την παράγραφο 8 του άρθρου 6 του ν. 
2576/1998 προστίθεται παράγραφος 9, η οποία έχει ως ε¬ 
ξής: 

"Με απόφαση του διοικητικού συμβουλίου του Ι.Ο.Κ., 
που εγκρίνεται από τον Υπουργό Περιβάλλοντος, Χωρο¬ 
ταξίας και Δημόσιων Έργων, μπορεί να αποφασίζεται η 
σύσταση νομικών προσώπων ιδιωτικού δικαίου με τη μορ¬ 
φή ανωνύμου εταιρείας, για την εξυπηρέτηση των σκο¬ 
πών του Ι.Ο.Κ.. Η καταβολή του μετοχικού κεφαλαίου γί¬ 
νεται από το Ι.Ο.Κ.." 

Άρθρο 7 

Φορολογικά και αναπτυξιακά κίνητρα εργοληπτικών 
επιχειρήσεων εγγεγραμμένων στο Μ.Ε.ΕΠ. 

1. Στην περίπτωση (φ) της παραγράφου 1 του άρθρου 3 
του ν. 2601/1998, η ισχύουσα διάταξη αριθμείται ως υπο¬ 
περίπτωση (I) και στο τέλος της προστίθεται νέα υποπερί¬ 
πτωση (II) ως εξής: 

"II) Εργοληπτικές Επιχειρήσεις του Μ.Ε.ΕΠ. που λει¬ 
τουργούν ως ανώνυμες εταιρείες και οι οποίες προέρχο¬ 
νται από συγχώνευση που πραγματοποιείται σύμφωνα με 
το ν. 2166/1993 μόνο για τον εκσυγχρονισμό τους, μέσω 
αντικατάστασης των μηχανημάτωντους και του λοιπού ε¬ 
ξοπλισμού τους, πληντων μεταφορικών μέσων υλικών και 
προσωπικού, εγκατάστασης σύγχρονων συστημάτων μη¬ 
χανοργάνωσης και δημιουργίας ειδικών εργαστηρίων ε¬ 
λέγχου και ποιότητας. 

Ενισχυόμενες δαπάνες: 

ί. Η αγορά και εγκατάσταση καινούργιων σύγχρονων 
μηχανημάτων και λοιπού εξοπλισμού πληντων μεταφορι¬ 
κών μέσων υλικών και προσωπικού. 

Ν. Η αγορά και εγκατάσταση καινούργιων σύγχρονων 
συστημάτων μηχανοργάνωσης, στα οποία περιλαμβάνε¬ 
ται και το αναγκαίο λογισμικό. 

Νί. Η δαπάνη δημιουργίας ειδικών εργαστηρίων ελέγχου 
και ποιότητας." 

2. Η περίπτωση (ίχ) της παραγράφου 3 του άρθρου 2 
του ν. 2601/1998, όπως ισχύει, αντικαθίσταται ως εξής: 


"ίχ. Γ ια τις επενδύσεις τεχνικών εταιρειών της υποπερί¬ 
πτωσης (I) της περίπτωσης (φ) της παραγράφου 1 του άρ¬ 
θρου 3, που πραγματοποιούνται είτε από νέους είτε από 
παλαιούς φορείς, παρέχεται μόνο η ενίσχυση της επιχο¬ 
ρήγησης. 

Γ ια τις επενδύσεις των εργοληπτικών επιχειρήσεων της 
υποπερίπτωσης (II) της ίδιας ως άνω περίπτωσης που κα¬ 
θορίζονται στο εδάφιο (ί) αυτής και πραγματοποιούνται 
είτε από νέους είτε από παλαιούς φορείς παρέχεται ε¬ 
ναλλακτικά η ενίσχυση της επιχορήγησης ή της φορολο¬ 
γικής απαλλαγής, ενώ για τις επενδύσεις των επιχειρήσε¬ 
ων αυτών που καθορίζονται στα εδάφια (ϋ) και (ϋί), της ί¬ 
διας ως άνω περίπτωσης και πραγματοποιούνται είτε από 
νέους είτε από παλαιούς φορείς παρέχεται μόνο η ενί¬ 
σχυση της φορολογικής απαλλαγής." 

3. Στην περίπτωση (ο) της παραγράφου 1 του άρθρου 3 
του ν.2601/1998, η ισχύουσα διάταξη αριθμείται ως υπο¬ 
περίπτωση (I) και στο τέλος της προστίθεται νέα υποπερί¬ 
πτωση (II) ως εξής: 

" II. Ειδικά κέντρα κοινής επιχειρηματικής δράσης, που 
μπορούν να ιδρύονται αποκλειστικά με τη μορφή ανώνυ¬ 
μης εταιρείας από έξι (6) τουλάχιστον τεχνικές εταιρείες 
των τάξεων τρίτης, τέταρτης και πέμπτης του άρθρου 16 
του ν. 1418/1984, όπως ισχύει, με σκοπό την παροχή προς 
τους συμμετέχοντες φορείς όλων των δυνατών υπηρε¬ 
σιών επιχειρηματικής υποστήριξης, όπως τη δημιουργία 
τράπεζας πληροφοριών, έρευνες διεύρυνσης αγοράς για 
υπηρεσίες των συμμετεχουσών εταιρειών, καθώς και το 
συντονισμό ενεργειών για κοινές προμήθειες δομικών υ¬ 
λικών, για κοινή συμμετοχή σε διαγωνισμούς του Δημοσί¬ 
ου με επιχειρηματικά σχήματα των συμμετεχόντων στο 
κέντρο φορέων. 

Ενισχυόμενες δαπάνες στο εσωτερικό ή το εξωτερικό 
(εκτός κρατών-μελώντης Ευρωπαϊκής Ένωσης): 

ί. Οι δαπάνες κατασκευής ή η αγορά των κτιριακών ε¬ 
γκαταστάσεων που είναι αναγκαίες για λειτουργία του 
φορέα. 

Ιί. Οι δαπάνες διαμόρφωσης - διευθέτησης των αγορα¬ 
ζόμενων ή των ενοικιαζόμενων κτιριακών εγκαταστάσεων 
του προηγούμενου εδαφίου (ί) και η αγορά των αναγκαί¬ 
ων επίπλων και σκευών. 

ϋί. Η αγορά και εγκατάσταση του αναγκαίου τεχνικού 
και λοιπού εξοπλισμού και η κατασκευή εγκαταστάσεων 
εξυπηρέτησης των σκοπών του (Η/Υ, ίαχ, φωτοτυπικά, 
ΙθΙθχ κ.λπ.) και του αναγκαίου λογισμικού. 

ίν. Οι δαπάνες εκπόνησης μελετών οργάνωσης της κοι¬ 
νής δράσης και των αρχικών μελετών μάρκετινγκ για τη δι¬ 
είσδυση και διεύρυνση των μεριδίων αγοράς για τις υπη¬ 
ρεσίες των συμμετεχουσών επιχειρήσεων." 

4. Στην περίπτωση (θ) της παραγράφου 3 του άρθρου 5 
του ν. 2601/1998, η φράση "των περιπτώσεων (ο) και (π)" 
αντικαθίσταται με τη φράση "της υποπερίπτωσης I της πε¬ 
ρίπτωσης (ο) και της περίπτωσης (π),". 

Στο τέλος της ίδιας ως άνω περίπτωσης προστίθεται ε¬ 
δάφιο ως εξής: 

"Για επενδύσεις των ειδικών κέντρων κοινής επιχειρη¬ 
ματικής δράσης της υποπερίπτωσης II της περίπτωσης 
(ο) της παραγράφου 1 του άρθρου 3 παρέχεται μόνο ενί¬ 
σχυση της φορολογικής απαλλαγής σε ποσοστό 40%." 

5. Στην πρώτη περίοδο της υποπερίπτωσης (τ) της πα¬ 
ραγράφου 3 του άρθρου 5 του ν.2601/1998 και μετά τη 
φράση "τεχνικών εταιρειών" της πρώτης σειράς προστί¬ 
θεται η φράση της "υποπερίπτωσης (I)". 

6. Επίσης στην περίπτωση (τ) της παραγράφου 3 του 
άρθρου 5 του ν. 2601/1998 προστίθεται εδάφιο ως εξής: 

"Για τις επενδύσεις των εργοληπτικών επιχειρήσεων 
της υποπερίπτωσης (II) της περίπτωσης (φ) της παρα¬ 
γράφου 1 του άρθρου 3 που πραγματοποιούνται είτε από 
νέους είτε από παλαιούς φορείς σε όλες τις περιοχές της 
επικράτειας περιλαμβανομένης και της Α', παρέχεται η ε¬ 
νίσχυση της επιχορήγησης ή εναλλακτικά της φορολογι¬ 
κής απαλλαγής σε ποσοστό 15% και 40% αντίστοιχα, 
πλην εκείνων που καθορίζονται στα εδάφια (ϋ) και (ίϋ) της 
εν λόγω υποπερίπτωσης, για τις οποίες παρέχεται μόνο η 
ενίσχυση της φορολογικής απαλλαγής σε ποσοστό 40%. 

Προκειμένου για την εφαρμογή της ενίσχυσης της επι¬ 
χορήγησης η παρούσα ρύθμιση ισχύει υπό τον όρο ότι οι 
σχετικές αιτήσεις υπαγωγής υποβάλλονται το αργότερο 
μέχρι την 15η Σεπτεμβρίου του επόμενου έτους από εκεί¬ 
νο εντός του οποίου έγινε η ανακοίνωση της κατάταξης 
της Εργοληπτικής Επιχείρησης στο Μ.Ε.ΕΠ, ενώ προκει¬ 
μένου για την εφαρμογή της ενίσχυσης της φορολογικής 
απαλλαγής η παρούσα ρύθμιση ισχύει υπό τον όρο ότι οι 
επενδύσεις εκσυγχρονισμού ολοκληρώνονται σε τέσσε¬ 
ρα χρόνια μετά το τέλος του έτους εντός του οποίου έγι¬ 
νε η ανακοίνωση της κατάταξής της στις τάξεις της νέας 
διαβάθμισηςτου Μ.Ε.ΕΠ.." 

7. Τα καθαρά κέρδη των νομικών προσώπων της παρα¬ 
γράφου 1 του άρθρου 101 του ν. 2238/1994 (ΦΕΚ 151 Α'), 
που ασχολούνται με την πώληση ανεγειρόμενων οικοδο¬ 
μών και την κατασκευή δημόσιων και ιδιωτικών τεχνικών 
έργων, καθώς και των κοινοπραξιών στις οποίες συμμε¬ 
τέχουν, προσδιορίζονται από το οικονομικό έτος 2003 
(χρήση 2002) με τις γενικές διατάξεις φορολογίας εισο¬ 
δήματος, μη εφαρμοζομένων των διατάξεων του άρθρου 
34 του πιο πάνω νόμου. 

Άρθρο 8 

Μεταβατικές διατάξεις 

1. Εκκρεμείς αιτήσεις εργοληπτικών επιχειρήσεων για 
εγγραφή ή αναθεώρηση της εγγραφής στο Μ.Ε.ΕΠ., εξε¬ 
τάζονται με βάση τις διατάξεις που ίσχυαν κατά το χρόνο 
της υποβολής τους. 

2. Με εξαίρεση τη διαγραφή από ορισμένες ή όλες τις 
κατηγορίες ή τον υποβιβασμό της τάξης της επιχείρησης 
μετά από έκτακτη αναθεώρηση που γίνεται με πρωτο¬ 
βουλία της υπηρεσίας, η ισχύς των βεβαιώσεων εγγρα¬ 
φής στο Μ.Ε.ΕΠ. με βάση την παλαιό κατάταξη παρατεί- 
νεται αυτοδίκαια μέχρι την έκδοση απόφασης κατάταξης 
στις τάξεις της νέας διαβάθμισηςτου Μ.Ε.ΕΠ., όπως αυ¬ 
τή καθορίζεται στο άρθρο 4. 

Εργοληπτική επιχείρηση, που προέρχεται από συγχώ¬ 
νευση εργοληπτικών επιχειρήσεων του Μ.Ε.ΕΠ., μέχριτη 
χορήγηση της βεβαίωσης εγγραφής και κατάταξής της 
στο Μ.Ε.ΕΠ., με βάση τις διατάξεις του νόμου αυτού, συμ¬ 
μετέχει στις διαδικασίες επιλογής αναδόχου δημοσίου 
έργου, είτε με τη χρήση σωρευτικά όλων ή ορισμένων α¬ 
πό τις βεβαιώσεις εγγραφής στο Μ.Ε.ΕΠ. που είχαν εκδο- 
θεί με βάση τις προγενέστερες διατάξεις, στις εργολη¬ 
πτικές επιχειρήσεις που συγχωνεύτηκαν, αν από το δια¬ 
γωνισμό απαιτείται συμμετοχή κοινοπραξιών, είτε με τη 
χρήση μιας μόνον από αυτές. 

3. Αν η συγχώνευση εργοληπτικών επιχειρήσεων, με 
μορφή ανώνυμης εταιρείας ή εταιρείας περιορισμένης 
ευθύνης, δεν έχει ολοκληρωθεί μέχρι τις προθεσμίες που 
ορίζονται στο άρθρο 4 παράγραφος 17 αλλά έχουν λη- 
φθεί οι αποφάσεις των γενικών συνελεύσεων των μετό¬ 
χων ή εταίρων για συγχώνευση, μπορεί να συμμετέχει σε 
κάθε δημοπρασία επιλογής αναδόχου δημοσίου έργου, 


μόνο με μία από τις επιχειρήσεις που συγχωνεύονται με 
τη χρήση της βεβαίωσης εγγραφής στο Μ.Ε.ΕΠ., που έχει 
εκδοθεί με βάση τις προγενέστερες διατάξεις. 

Για εργοληπτική επιχείρηση οποιασδήποτε άλλης μορ¬ 
φής, αν δεν έχει ολοκληρωθεί η συγχώνευση μέχρι τις 
προθεσμίες που ορίζονται στο άρθρο 4 παράγραφος 17 
αλλά έχουν συναφθεί οι σχετικές συμβάσεις συγχώνευ¬ 
σης, μπορεί να συμμετέχει σε κάθε δημοπρασία επιλογής 
αναδόχου δημοσίου έργου, μόνο με μία από τις επιχειρή¬ 
σεις που συγχωνεύονται με τη χρήση της βεβαίωσης εγ¬ 
γραφής στο Μ.Ε.ΕΠ., που έχει εκδοθεί με βάση τις προ¬ 
γενέστερες διατάξεις. 

4. Οι εργοληπτικές επιχειρήσεις του Μ.Ε.ΕΠ., που συγ¬ 
χωνεύονται και λειτουργούν με τη νομική μορφή της ανώ¬ 
νυμης εταιρείας ή της εταιρείας περιορισμένης ευθύνης, 
υποχρεούνται να γνωστοποιούν μέσα σε ένα μήνα στην υ¬ 
πηρεσία τήρησης του Μ. Ε. ΕΠ. τις αποφάσεις των γενικών 
συνελεύσεων των μετόχων ή των εταίρων για τη συγχώ¬ 
νευση. 

Την ίδια υποχρέωση έχουν και οι εργοληπτικές επιχει¬ 
ρήσεις που λειτουργούν με οποιαδήποτε άλλη μορφή, οι 
οποίες υποχρεούνται να γνωστοποιούν μέσα σε ένα μήνα 
στην υπηρεσία τήρησης του Μ.Ε.ΕΠ. τις συμβάσεις συγ¬ 
χώνευσης. 

5. Σε περιπτώσεις εκκρεμών ανοιχτών ή κλειστών (με 
προεπιλογή) δημοπρασιών, στις οποίες έχουν υποβληθεί 
προσφορές από εργοληπτικές επιχειρήσεις πριν από τις 
αποφάσεις των γενικών συνελεύσεων για συγχώνευση ή 
πριν από τη σύναψη των σχετικών συμβάσεων συγχωνεύ¬ 
σεων, οι προσφορές αυτές διατηρούν την ισχύ τους και 
μετά την ολοκλήρωση της συγχώνευσης. 

Κατάταλοιπάεφαρμόζεταιη διάταξη τηςπαραγράφου 1. 

6. Σε περιπτώσεις εκκρεμών διαδικασιών επιλογής ανα¬ 
δοχών με τη διαδικασία της προεπιλογής ("κλειστές δια¬ 
δικασίες"), στις οποίες πριν από τις αποφάσεις των γενι¬ 
κών συνελεύσεων για συγχώνευση ή πριν από τη σύναψη 
των σχετικών συμβάσεων συγχωνεύσεων έχουν υποβλη¬ 
θεί χωριστές αιτήσεις εκδήλωσης ενδιαφέροντος από τις 
συγχωνευόμενες εργοληπτικές επιχειρήσεις (αυτοτελώς 
ή ως μέλη χωριστών κοινοπραξιών ή ομίλων), η συμμετο¬ 
χή των επιχειρήσεων αυτών γίνεται δεκτή μόνο αν στην 
κυρίως δημοπρασία υποβληθεί εκ μέρους τους μία μόνο 
προσφορά. 

Για το σκοπό αυτόν επιτρέπεται στις επιχειρήσεις, κοι¬ 
νοπραξίες και ομίλους που συμμετείχαν, κατά την εκδή¬ 
λωση ενδιαφέροντος και προεπιλέγησαν, να προβούν σε 
μεταβολές, με τη σύσταση νέων κοινοπραξιών ή ομίλων ή 
τη μεταβολή των υφιστάμενων κοινοπραξιών ή ομίλων. Η 
υπηρεσία που είναι αρμόδια για την έγκριση του αποτε¬ 
λέσματος της δημοπρασίας μπορεί, σε περίπτωση που ε¬ 
κτιμά ότι μεταβλήθηκε ουσιωδώς η δυναμικότητα των 
προεπιλεγέντων, να αποφασίσει την επανάληψη της αξιο¬ 
λόγησης αυτής, προκειμένου να διαπιστώσει αν η δυνα¬ 
μικότητα των διαγωνιζομένων διατηρείται στο επίπεδο 
που προβλέπεται από την πρόσκληση εκδήλωσης ενδια¬ 
φέροντος. 

7. Σε όλες τις περιπτώσεις που γίνεται χρήση των πα¬ 
λαιών βεβαιώσεων εγγραφής στο Μ.Ε.ΕΠ., εξακολου¬ 
θούν να εφαρμόζονται οι διατάξεις που σχετίζονται με αυ¬ 
τές, ως προς την ισχύ τους, την παράταση της ισχύος 
τους, τα όρια ανεκτέλεστου από άλλες συμβάσεις, εκτός 
των περιπτώσεων που στο νόμο αυτόν ορίζονται διαφο¬ 
ρετικά. 

8. Οι διατάξεις του άρθρου 1 εφαρμόζονται και στις 
συμβάσεις που καταρτίστηκαν πριν από την έναρξη ι¬ 
σχύος του. 

9. Οι διατάξεις του άρθρου 2 του νόμου αυτού εφαρμό¬ 
ζονται στις δημοπρασίες για την επιλογή αναδοχών εκτέ¬ 
λεσης δημοσίων έργων, οι οποίες διενεργούνται με βάση 
διακηρύξεις που δημοσιεύονται ένα μήνα μετά την έναρ¬ 
ξη ισχύος του. 

Άρθρο 9 

Καταργούμενες διατάξεις 

1. Από την έναρξη της ισχύος του νόμου αυτού καταρ- 
γείται κάθε γενική ή ειδική διάταξη, η οποία αναφέρεται 
σε θέμα ρυθμιζόμενο από αυτόν. 

2. Όπου από την κείμενη νομοθεσία γίνεται παραπομπή 
σε διατάξεις που καταργούνται, σύμφωνα με την προη¬ 
γούμενη παράγραφο, η παραπομπή θεωρείται ότι γίνεται 
στις αντίστοιχες διατάξεις του νόμου αυτού. 

Άρθρο 10 
Έναρξη ισχύος 

Η ισχύς του νόμου αρχίζει από τη δημοσίευσή του στην 
Εφημερίδα της Κυβερνήσεως, εκτός αν ορίζεται διαφο¬ 
ρετικά στις επί μέρους διατάξεις τους. 


Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 


Αθήνα, 2 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Β. ΠΑΠΑΝΔΡΕΟΥ ΓΙΑΝ. ΠΑΠΑΝΤΩΝΙΟΥ 


ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 

ΔΙΚΑΙΟΣΥΝΗΣ 

ΜΙΧΑΗΛ ΣΤΑΘΟΠΟΥΛΟΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΕΩΝ ΕΡΓΩΝ 

Κ. ΛΑΛΙΩΤΗΣ 

ΑΙΓΑΙΟΥ 

Ν. ΣΗΦΟΥΝΑΚΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 2 Αυγούστου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 




2802 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν.βί.ςι· 

Θ-ΙΎ13ΙΙ: \Λ/θ6ΐΤ135ΐθΓ @ 61.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713- 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031) 423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (8σέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρ ΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρ ΤΑΠΕΤ 3512 



δρχ- 

ΘΙΙΙΌ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε.Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θογο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοπίθΐ, με την καταβολή των 
αντίστοιχων ποσών συνδρομής και ΤΑΠΕΤ. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























